open-index/open-wikipedia-markdown huggingface dataset:
সৰুআই

**সৰুআই**  হৈছে মিজ'লচ্ ভাইৰাছৰ দ্বাৰা হোৱা এক প্ৰকাৰৰ সংক্ৰামক ৰোগ। এই ৰোগৰ প্ৰাথমিক লক্ষণ হৈছে জ্বৰ, প্ৰায়ে ত কৈও অধিক, কাহ, নাকৰ পানী ওলোৱা, আৰু চকু ৰঙা পৰা। লক্ষনে দেখা দিয়াৰ দুই তিনি দিনৰ পাছত, সৰু সৰু বগা গুটি ওলায়, Koplik's spots বোলা হয়। প্ৰায় তিনিৰ পৰা পাঁচ দিনৰ পাছত মুখত ৰঙা, ফোহা ওলায় আৰু লাহে লাহে সমগ্ৰ দেহলৈ বিয়পি পৰে। ৰোগ সংক্ৰমণ হোৱাৰ ১০–১২ দিনৰ পাছৰ পৰা লক্ষণে দেখা দিয়ে আৰু প্ৰায় ৭–১০ দিন পৰ্যন্ত থাকে। প্ৰায় ৩০% ৰোগীৰ অন্য সমস্যাকে ধৰি ডায়েৰিয়া, অন্ধত্ব, মগজুৰ জ্বলন, আৰু নিউমনিয়া আদি হব পাৰে। ৰুবেলা (জাৰ্মান বসন্ত) আৰু ৰ'ছিঅলা দুটা ভিন্ন ৰোগ।

সৰুআই এবিধ বায়ু সংক্ৰামিত ৰোগ, ই হাঁচি আৰু কাহৰ দ্বাৰা সহজতে বিয়পে। ই লেলাউতি আৰু হেঙেনুৰ দ্বাৰাও বিয়পে। এই ৰোগৰ প্ৰতিৰক্ষা গঢ়ি নোতোলা দহৰ ভিতৰত ন জনেই আক্ৰান্ত হোৱা দেখা যায়। ফোহা ওলোৱা চাৰিদিন আগৰ পৰা চাৰি দিন পিছলৈকে ৰোগীজনৰ পৰা ৰোগ বিয়পাৰ সম্ভাৱনা থাকে। বেছিভাগ ক্ষেত্ৰতে এই ৰোগ যিকোনো ব্যক্তিৰ এবাৰহে হয়। সন্দেহজনক পৰিস্থিতিত এই ৰোগৰ ভাইৰাছৰ পৰীক্ষা কৰা জনস্বাস্থ্যৰ বাবে অতি প্ৰয়োজনীয়।

ভেকচিন ব্যৱহাৰ কৰি এই ৰোগ প্ৰতিৰোধ কৰিব পাৰি। সমগ্ৰ বিশ্বতে প্ৰায় ৮৫% শিশুক টিকাকৰণৰ দ্বাৰা বৰ্তমান ২০০০ আৰু ২০১৩ চনৰ ভিতৰত মৃত্যুৰ হাৰ ৭৫% কমিছে। এই ৰোগৰ কোনো বিশেষ চিকিৎসা নাই। ৰোগীক যথেষ্ট পৰিচৰ্ছাৰ প্ৰয়োজন। অ আৰ এছ (অলপ মিঠা-নিমখীয়া তৰল), স্বাস্থকৰ আহাৰ, আৰু জ্বৰ নিয়ন্ত্ৰণৰ বাবে দৰৱ আদি প্ৰযোজনীয়। নিউমনিয়াই দেখা দিলে গৌণ উপাচাৰ হিচাপে এণ্টিবায়টিক ব্যৱহাৰ কৰা হয়। অতিৰিক্ত পুষ্টিকাৰক হিচাপে Vitamin Aৰ যোগান ধৰিব পাৰি।

আফ্ৰিকা আৰু এছিয়াৰ উন্নয়নশীল অঞ্চলত প্ৰতি বছৰে প্ৰায় ২০&nbsp;নিযুত লোক সৰুআইত আক্ৰান্ত হয়।টিকাকৰণৰ দ্বাৰা ৰোধ কৰিব পৰা মৃত্যুৰ ই এটা প্ৰাধান কাৰণ। ১৯৯০ চনত এই ৰোগত ৫,৪৫,০০০ লোকৰ মৃত্যু হৈছিল, ২০১৩ চনত ই ৯৬,০০০লৈ হ্ৰাস পায়। ১৯৮০ চনত, এই ৰোগে বছৰি ২.৬ নিযুত লোকৰ প্ৰাণ হানি কৰে বুলি অনুমান কৰা হৈছিল। যুক্ত ৰাষ্ট্ৰত টিকাৰকণৰ পাছত বছৰি তিনিৰ পৰা চাৰি নিযুত লোকৰ মৃত্যু ঘটিছিল। ইয়াৰে অধিকাংশ আক্ৰান্ত তথা মৃত্যু হোৱা ৰোগীৰ বয়স ৫ বছৰতকৈ কম আছিল। এই ৰোগৰ মৃত্যুৰ হাৰ সাধাৰণতে ০.২%, কিন্তু অপুষ্টিত ভোগা ৰোগীৰ মৃত্যু হাৰ হৈছে ১০%। এই ৰোগত অন্য প্ৰাণী আক্ৰান্ত নহয়।

## তথ্য সংগ্ৰহ

শ্ৰেণী:সংক্ৰামক ৰোগ
জ’হাৰি ৱিনড’

**জ’হাৰি ৱিনড’**   হৈছে নিজৰ লগতে আনৰ সৈতে এজন মানুহৰ সম্পৰ্কৰ কথা বুজিবলৈ ব্যৱহাৰ কৰা এক নক্সা বা আহিলা। এই নক্সাই আত্মসচেতনতা আৰু ব্যক্তিত্ব বিকাশৰ জৰিয়তে পাৰস্পৰিক সম্পৰ্ক, গোট এটাৰ আভ্যন্তৰীন বুজাবুজি আৰু আন্তঃগোট সম্পৰ্ক উন্নত কৰাত সহায় কৰে। আমেৰিকাৰ দুজন মনস্তত্ববিদ জোচেফ লাফ্ট (১৯১৬-২০১৪) আৰু হেৰিংটন ইংঘামে (১৯১৪-১৯৯৫) জ’হাৰি ৱিনড’ৰ প্ৰৱৰ্তন কৰিছিল। জ’হাৰি নামটো তেওঁলোক দুয়োৰে নামৰ প্ৰথম অংশ একত্ৰিত কৰি ৰখা হৈছে।

প্ৰায়োগিক ক্ষেত্ৰত এজন লোকক বিশেষণৰ বা দোষ-গুণৰ এখন তালিকা দিয়া হয় আৰু তাৰ মাজৰ পৰা কিছুমান বিশেষণ বাছি ল'বলৈ দিয়া হয় যি তেওঁৰ ব্যক্তিত্বক প্ৰতিনিধিত্ব কৰে। আনহাতে সেই ব্যক্তিজনৰ সংগীসকলকো একেখন তালিকা দিয়া হয় আৰু ইয়াৰ মাজৰ পৰা প্ৰত্যেকে উক্ত ব্যক্তিজনৰ ব্যক্তিত্ব প্ৰতিফলন কৰা বিশেষণ নিৰ্বাচন কৰিব লাগে। ইয়াৰ পিছত এই বিশেষণসমূহ বিশ্লেষণ কৰা হয়। 

জ’হাৰি ৱিনড’ত মূলতঃ চাৰিটা ভাগ থাকে। এইকেইটা হৈছে:

#মুক্ত (Open or Arena): এই ভাগটোত উক্ত ব্যক্তিগৰাকী আৰু তেওঁৰ সংগী উভয় পক্ষৰে নিৰ্বাচিত অৰ্থাৎ উমৈহতীয়া বিশেষণসমূহ ৰখা হয়। গতিকে এই ভাগটোত এনে বৈশিষ্ট্য বা গুণসমূহ অন্তৰ্ভুক্ত কৰা হয় যাৰ বিষয়ে ব্যক্তিগৰাকী নিজে আৰু তেওঁৰ সংগীসকল অৱগত।নতুন একোটা গোটত সাধাৰণতে গোটৰ সদস্যসকলৰ মুক্ত অঞ্চল তুলনামূলকভাৱে সৰু হয়। গোট এটাত সদস্যসকলৰ মুক্ত অঞ্চলৰ পৰিসৰ বৃদ্ধি কৰাত গুৰুত্ব আৰোপ কৰা হয়। কিয়নো বৃহৎ পৰিসৰৰ মুক্ত অঞ্চলে পাৰস্পৰিক বুজাবুজিৰ মাত্ৰা বৃদ্ধি কৰে আৰু ফলস্বৰূপে গোটটো অধিক উৎপাদনক্ষম হয়।
#অন্ধ (Blind): এই ভাগটোত কেৱল সংগীসকলে নিৰ্বাচন কৰা বিশেষণসমূহ ৰখা হয় আৰু ই ব্যক্তিগৰাকীয়ে নিজৰ বিষয়ে নিজে নজনা দিশটো প্ৰতিনিধিত্ব কৰে।  
#নিভৃত (Hidden or Façade): এই ভাগটোত কেৱল অৱতীৰ্ণ ব্যক্তিগৰাকীয়ে নিৰ্বাচন কৰা বিশেষণসমূহ ৰখা হয় আৰু ই ব্যক্তিগৰাকীৰ আনে নজনা দিশটো প্ৰতিনিধিত্ব কৰে।
#অজ্ঞ/অজ্ঞাত (Unknown): যিকেইটা বিশেষণ দুয়োপক্ষৰে পৰাই নিৰ্বাচিত কৰা নহয় সেইকেইটাক এই ভাগটোত ৰখা হয় আৰু ই ব্যক্তিজনৰ উন্মোচিত নোহোৱা দিশটো প্ৰতিনিধিত্ব কৰে।  

সাধাৰণতে গোট এটাৰ সদস্য আৰু নেতৃত্বই অধিক উৎপাদন ক্ষমতা লাভৰ কাৰণে অন্ধ, নিভৃত আৰু অজ্ঞাত অঞ্চলকেইটাৰ পৰিসৰ হ্ৰাস কৰি মুক্ত অঞ্চলটোৰ পৰিৱৰ্দ্ধন কৰিবৰ বাবে যত্ন কৰে। পাৰস্পৰিক বাৰ্তালাপ আৰু প্ৰশ্নোত্তৰৰ যোগেদি মুক্ত অঞ্চলৰ পৰিসৰ বৃদ্ধি কৰিব পাৰি।  

## জ’হাৰি বিশেষণসমূহ
জ’হাৰি ৱিনড’ত সক্ষম, সাহসী, শান্ত, আনন্দমুখৰ, যুক্তিবাদী, লাজকুৰীয়া, বিশ্বাসী আদি ৫৫ টা বিশেষণ বা বৈশিষ্ট্য থাকে যি অংশগ্ৰহনকাৰীজনৰ সম্ভৱপৰ বিশেষত্ব বা দোষ-গুণসমূহ প্ৰতিফলিত কৰে।  

## তথ্য সংগ্ৰহ

* 
* 
* 
## বাহ্যিক সংযোগ

শ্ৰেণী:মনোবিজ্ঞান
বৃক্ক

বৃক্ক হ'ল মানুহ আৰু আন সকলো মেৰুদণ্ডী প্ৰাণীৰ প্ৰধান ৰেচন অংগ। ই মূত্ৰ উৎপাদন আৰু বহিষ্কাৰ কৰে, আৰু লগতে শৰীৰৰ পানী বা ইলেকট্ৰোলাইট (চদিয়াম, পটাচিয়াম, ইত্যাদি) ৰ ভাৰসাম্য বজায় ৰাখে। ‌ বৃক্কৰ উপদেহীয় অংশইঅন্তঃস্ৰাৱী গ্ৰন্থি হিচাপে কাম কৰে। অঙ্গটি পেৰিট'নিয়ামৰ পাছফালে অবস্থিত। বৃক্ক বক্ষদেশীয় ১২ নং কশেৰুকা (T12) অঞ্চলৰপৰা তৃতীয় ককাঁলৰ কশেৰুকা (L3) পৰ্যন্ত বিস্তৃত। যকৃৎৰ অৱস্থানৰ বাবে সোঁ বৃক্ক বাঁও বৃক্কতকৈ সামান্য তলত অৱস্থিত।

## বাহ্যিক গঠন

প্ৰত্যেক স্তন্যপায়ী প্ৰাণীৰ উদৰ গহ্বৰৰ সন্মুখৰ ফালে পৃষ্ঠভাগত ৰাজহাড়ৰ দুয়োফালে এটাকৈ উৰহী গুটিৰ দৰে ৰঙা বৰণৰ বৃক্ক থাকে। ‌ বৃক্কৰ এপিঠি উত্তল আন পিঠি অৱতল। ‌ অৱতল পৃষ্ঠক বৃক্কীয় নাভি(hilus) বোলে। ‌ এই অংশৰ মাজেৰে ৰক্তনলী স্নায়ু আৰু মূত্ৰনলী বৃক্কৰ ভিতৰলৈ সোমায়। ‌ বৃক্ক সংযোগী কলাৰদ্বাৰা আবৃত হৈ থাকে। ‌ ইয়াক বৃক্কীয় কেপচুল(Renal Capsule) বোলে। ‌ হিলাচৰ চুপিসদৃশ বহল অংশক ৰিনেল পেলভিচ (Renal Pelvis) বোলে। ‌ ইয়াৰ পশ্চাদ অংশৰ পৰা এডাল দীঘল মিহি নলী মূত্ৰনলী ওলায়। ‌ ইয়াৰদ্বাৰা মূত্ৰ বৃক্কৰ পৰা ওলাই মূত্ৰথলীত জমা হয়। ‌ সময়ত মূত্ৰথলীৰ সংকোচনৰ ফলত মূত্ৰ দেহৰ বাহিৰলৈ পঠোৱা হয়। ‌

## অভ্যন্তৰীণ গঠন

অনুদৈৰ্ঘ্য ছেদত বৃক্কৰ বাহিৰৰ অংশক কৰ্টেক্স আৰু ভিতৰৰ অংশক মেডুলা বোলে। ‌ মেডুলা কেইবাটাও শংকু আকৃতিত বিভক্ত হৈ থাকে ইয়াক বৃক্কীয় পিৰামিড বোলে। ‌ বৃক্কীয় পিৰামিডৰ মাজত সোমাই থকা কৰ্টেক্স অংশক বৃক্কীয় কলম বোলে। ‌ পিৰামিডৰ ভিতৰৰ ফালে মেডুলা ক্ৰমে সৰু কেলিক্স আৰু ডাঙৰ কেলিক্সলৈ অগ্ৰসৰ হয়। ‌
## কাৰ্য্য
দেহৰ অতিৰিক্ত পানী, বিপাক ক্ৰিয়াৰ ফলত সৃষ্টি হোৱা অপ্ৰয়োজনীয় আৰু ক্ষতিকাৰক জৈৱ আৰু অজৈৱ যৌগবোৰ ৰক্তস্ৰোতৰ পৰা পৃথক কৰি মূত্ৰ হিচাপে দেহৰ পৰা অপসাৰিত কৰাই বৃক্কৰ প্ৰধান কাৰ্য্য। ‌

## বহিঃসংযোগ
 
* The NephCure Foundation offers educational materials on the kidney diseases/conditions Nephrotic Syndrome and FSGS
* The Kidney Foundation of Canada
* electron microscopic images of the kidney (Dr. Jastrow's EM-Atlas) 
* European Renal Genome project kidney function tutorial 
* Kidney Foundation of Canada kidney disease information 
* Renal Fellow Network: Structure & Function of Other Animals' Kidneys
* Kidney Stones 
* Kidney Diseases 
* Kidney Information
* Animated Presentatin on Kidney Function 
* CAT Scans of various kidney diseases and conditions  - CT Cases
* Kidney Stones; Information and Treatments
শ্ৰেণী:অংগ
শ্ৰেণী:মানৱ বিজ্ঞান
চকী

**চকী** () দৈনন্দিন জীৱনত বহিবলৈ ব্যৱহৃত এবিধ আচবাব৷ আউজিবলৈ ব্যৱস্থা থকা এইবিধ আচবাবৰ সৰ্বসাধাৰণতে চাৰিটা খুৰা থাকে যদিও কেতিয়াবা তিনিটা বা বেছি খুৰা থকাও দেখা যায়৷ ইয়াক কাঠ, ধাতু আদি বিভিন্ন পদাৰ্থৰে নিৰ্মাণ কৰা হয়৷ ঠাইভেদে চকী বিভিন্ন ক্ষেত্ৰত ব্যৱহাৰ হয়৷ 
## পদাৰ্থ
চকী বিভিন্ন পদাৰ্থৰে নিৰ্মাণ কৰা হয়৷ এই পদাৰ্থবোৰৰ ভিতৰত কাঠ, ধাতু বা অন্য কঠিন পদাৰ্থ থাকে৷ কেতিয়াবা একাধিক পদাৰ্থৰে চকী নিৰ্মাণ কৰা হয়৷ যেনে খুৰা আৰু আন অংশ ধাতুৰে আৰু বহা - আউজা অংশ প্লাষ্টিকেৰে নিৰ্মাণ কৰে৷ চকীত বহা অংশ প্লাষ্টিক, কাঠ আদি কঠিন পদাৰ্থ থাকে অথবা কুচন জাতীয় আৱৰণ থাকে৷ দেখানিয়াৰ কৰিবলৈ অথবা বায়ু অহা যোৱা হ'বলৈ সুবিধা হ'বলৈ চকীত কেতিয়াবা ফুটা ৰখা হয়৷

চকী অধিক সৃষ্টিশীল সামগ্ৰীৰ পৰাও বনাব পাৰি, যেনে কাটলেৰী আৰু কাঠৰ খেলা ইটা, পেঞ্চিল, প্লাম্বিং টিউব, ৰছী, ঢেঁকীযুক্ত কাৰ্ডব'ৰ্ড, আৰু পিভিচি পাইপৰ দৰে পুনঃব্যৱহৃত সামগ্ৰী আদিৰ পৰা। বিৰল ক্ষেত্ৰত বিশেষকৈ শিল্প বা পৰীক্ষা-নিৰীক্ষাৰ ৰূপ হিচাপে অস্বাভাৱিক সামগ্ৰীৰে চকী তৈয়াৰ কৰা হয়। লাটভিয়াৰ এজন ইণ্টেৰিয়ৰ ডিজাইনাৰ ৰেইমণ্ডছ চিৰুলিছে আগ্নেয়গিৰিৰ শিলৰ পৰা হাতেৰে ওলমি থকা চকী এখন তৈয়াৰ কৰিছিল। ডাচ জাৰ্মান ডিজাইনাৰ পিটাৰ ব্ৰেনাৰে ললিপপৰ চেনিৰ পৰা এখন চকী তৈয়াৰ কৰিছে, য'ত ৬০ পাউণ্ড (২৭ কিলোগ্ৰাম) মিঠাইৰ চেনি আছিল৷

## ব্যুৎপত্তি
পুৰণি ফৰাচী chaiere ("চকী, আসন, সিংহাসন"), লেটিন cathedra ("আসন")ৰ শব্দৰ পৰা ত্ৰয়োদশ শতিকাৰ আৰম্ভণিত ইংৰাজী ভাষালৈ‍ chaere  শব্দটো আহিছে৷

## চকীৰ প্ৰকাৰ
যুগ যুগ ধৰি বিভিন্ন ধৰণৰ চকীৰ উন্মেষ ঘটিছে, কিছুমান আনুষ্ঠানিক ব্যৱহাৰৰ ওপৰত ভিত্তি কৰি, আৰু কিছুমান ঘৰুৱা প্ৰয়োজনৰ ওপৰত ভিত্তি কৰি, আৰু কিছুমান কৰ্মক্ষেত্ৰৰ ভিতৰত বা বিভিন্ন বৃত্তিৰ প্ৰয়োজনীয়তাৰ ওপৰত ভিত্তি কৰি।
### অফিচৰ চকী
কাৰ্যালয়ৰ চকী হ’ল কাৰ্যালয়ৰ ভিতৰত কৰ্মচাৰীয়ে ব্যৱহাৰ কৰা চকী। আধুনিক অফিচৰ চকীবোৰ সাধাৰণতে এডজাষ্টেবল আৰু চকাযুক্ত। চকীৰ ভৰিত কেষ্টাৰ চকা সংলগ্ন কৰি অধিক গতিশীলতা প্ৰদান কৰা হয়।

### ডাইনিং ৰুমৰ চকী
ডাইনিং ৰুমৰ চকীৰ এক নিৰ্দিষ্ট ধৰণৰ ডিজাইন থাকে‍ আৰু ইয়াক ডাইনিং ৰুমৰ টেবুলৰ চাৰিওফালে ব্যৱহাৰ কৰা হয়। ইয়াক বেছিভাগ সাধাৰণ আৱাসিক ঘৰত পোৱা যায় আৰু আনুষ্ঠানিক পৰিৱেশতো দেখা পোৱা যায়, যেনে যিকোনো আনুষ্ঠানিক অনুষ্ঠান বা অভ্যৰ্থনা য'ত আনুষ্ঠানিক খাদ্য বা ভোজ-ভাত অন্তৰ্ভুক্ত কৰা হয়।

### কৰ্ম চকী
কৰ্ম চক বা ৱৰ্ক চেয়াৰ হৈছে কোনো বিশেষ পেছা বা পৰিৱেশৰ প্ৰয়োজন অনুসৰি খাপ খোৱা বিশেষ চকী। উদাহৰণস্বৰূপে, উচ্চতাত বহি কাম কৰা সকলৰ বাবে এনে‍ চকী ব্যৱহাৰ কৰা হয়; সাধাৰণতে ইয়াৰ উচ্চতা অধিক৷

### ৰকিং চেয়াৰ
কিছুমান চকীত ভৰিৰ তলত দুটা বক্ৰ কাঠৰ বেণ্ড (ৰকাৰ বুলিও কোৱা হয়) সংলগ্ন হৈ থাকে। ইহঁতক ৰকিং চেয়াৰ বা দোলন চকী বোলা হয়।

### আঁঠু লৈ থকা চকী
আঁঠু লৈ থকা চকী এখনে শৰীৰৰ ওজন সহ্য কৰিবলৈ চকীৰ শৰীৰৰ অতিৰিক্ত অংশ হিচাপে‍ আঁঠু যোগ কৰা হয়৷ ছিট-ষ্টেণ্ড চকী এখনে বহাজনৰ শৰীৰৰ বেছিভাগ ওজন ভৰিৰ মাজত ভগাই দিয়ে‍। বহু চকী পেডযুক্ত বা কুশ্বন থাকে। কুশ্বন কেৱল চকীৰ আসনত, আসন আৰু পিঠিত, বা চকীখনৰ যিকোনো হাত থোৱা বা ভৰি থোৱা ঠাইতো  হ’ব পাৰে। কুশ্বনে শৰীৰৰ বিভিন্ন অংশলৈ ওজন স্থানান্তৰিত নকৰে (যদিহে চকীখন ইমান কোমল নহয় যে আকৃতি সলনি নহয়)। কিন্তু কুশ্বনে চকী আৰু শৰীৰৰ মাজৰ সংস্পৰ্শৰ ক্ষেত্ৰফল বৃদ্ধি কৰি ওজন বিতৰণ কৰে, আৰু এইদৰে যিকোনো এটা বিন্দুত চাপৰ পৰিমাণ হ্ৰাস কৰে। ইয়াৰ বিপৰীতে কঠিন কাঠৰ চকী এখন কঠিন অনুভৱ হয় কাৰণ বহা মানুহ আৰু চকীখনৰ মাজৰ সংস্পৰ্শ বিন্দু সৰু। কুশ্বনৰ পৰিৱৰ্তে ওজন বিতৰণৰ একে প্ৰভাৱৰ সৈতে নমনীয় সামগ্ৰী, যেনে বেতৰ ব্যৱহাৰ কৰিব পাৰি।

## তথ্যসূত্ৰ

শ্ৰেণী:আচবাব
হবি

ইংৰাজীৰ **হবি** () শব্দেটাক অসমীয়াত চখ বা ৰাপ বোলা হয় যদিও সাধাৰণতে সকলোৱে এই শব্দটো হবি বুলিয়েই ব্যৱহাৰ কৰে।
হবি বা চখ শব্দটোৰ আচলতে কোনো বিশেষ সংজ্ঞা আৰু ইয়াৰ কোনো বিশেষ নীতি- নিয়মো নাই। কাৰোবাৰ ডাক টিকট সংগ্ৰহ কৰা, কাৰোবাৰ ফুলনি পতা, কৰোবাৰ আকৌ গান শুনা। সেইদৰে আজৰি পৰত ৰং আৰু ব্ৰাছেৰে ছবি আঁকিও বহুতে আমোদ- আনন্দ পায়, কোনোবাই আকৌ ডায়েৰী লিখিও পৰম তৃপ্তি লাভ কৰে। আজৰি সময় কটোৱাৰ বাবে কাৰোবাৰ পছন্দ গল্প বা কবিতা লিখা, কাৰোবাৰ আকৌ পছন্দ নতুন নতুন ঠাই ফুৰা।
ইয়াৰোপৰি কেমেৰা হাতত লৈ প্ৰকৃতি তথা পৃথিৱীৰ বিভিন্ন মনোমোহা দৃশ্যৰাজি আৰু মুহূৰ্ত্ত সমূহক কেমেৰাত বন্দী ৰখাটোও বহুতো ব্যক্তিৰ প্ৰিয় হবি।

চখ বুলিলে সাধাৰণতে নিজৰ আজৰি সময়ত আনন্দৰ বাবে কৰা নিয়মীয়া কাম বুলি গণ্য কৰা হয়। চখৰ ভিতৰত থিমযুক্ত বস্তু আৰু বস্তু সংগ্ৰহ কৰা, সৃষ্টিশীল আৰু কলাত্মক কামত লিপ্ত হোৱা, খেলা-ধূলা কৰা বা অন্যান্য বিনোদনৰ পিছত লগা। চখত অংশগ্ৰহণে সেই ক্ষেত্ৰত যথেষ্ট দক্ষতা আৰু জ্ঞান আহৰণ কৰিবলৈ উৎসাহিত কৰে। নৱীকৃত আগ্ৰহ আৰু ফেশ্বন বিকাশৰ লগে লগে চখৰ তালিকা এখন সলনি হয়, যাৰ ফলত ই বৈচিত্ৰময় আৰু দীঘলীয়া হৈ পৰে। চখবোৰে সমাজৰ ধাৰা অনুসৰণ কৰাৰ প্ৰৱণতা থাকে। উদাহৰণস্বৰূপে, ডাক ব্যৱস্থাই যোগাযোগৰ মূল মাধ্যম হিচাপে ঊনবিংশ আৰু বিংশ শতিকাৰ সময়ছোৱাত ডাকটিকট সংগ্ৰহ জনপ্ৰিয় আছিল; ২০২৩ চনৰ পৰা প্ৰযুক্তিগত উন্নতিৰ পিছত ভিডিঅ' গেমসমূহ অধিক জনপ্ৰিয় হৈ পৰে। ঊনবিংশ শতিকাৰ উন্নত উৎপাদন আৰু প্ৰযুক্তিয়ে শ্ৰমিকসকলক চখত লিপ্ত হ’বলৈ অধিক আজৰি সময় প্ৰদান কৰিছিল। ইয়াৰ বাবেই সময়ৰ লগে লগে চখত বিনিয়োগ কৰা মানুহৰ প্ৰচেষ্টা বাঢ়িছে।

চখ কৰাসকলক তিনিটা উপ-শ্ৰেণীৰ অধীনত চিনাক্ত কৰিব পাৰি- আকস্মিক অৱসৰ "(casual leisure)" যিটো অন্তৰ্নিহিতভাৱে পুৰস্কাৰজনক, ক্ষন্তেকীয়া, আনন্দদায়ক কাৰ্য্যকলাপ যাৰ বাবে প্ৰস্তুতিৰ প্ৰয়োজন কম বা একেবাৰেই নালাগে, গুৰুতৰ অৱসৰ (serious leisure)  যিটো হৈছে এজন অপেশাদাৰ, চখ কৰাজন বা স্বেচ্ছাসেৱকৰ পদ্ধতিগত সাধনা যিটো যথেষ্ট, পুৰস্কাৰজনক আৰু সম্পাদনা কৰাৰ ফলত এটা সাফল্যৰ অনুভূতি আৰু শেষত প্ৰকল্পভিত্তিক অৱসৰ (project-based leisure) যিটো এটা হ্ৰস্বম্যাদী, প্ৰায়ে এবাৰৰ বাবে কৰা প্ৰকল্প যিটো পুৰস্কাৰজনক।

## তথ্য সংগ্ৰহ

*
অসম ৰাজ্যিক বিদ্যুৎ পৰিষদ

**অসম ৰাজ্যিক বিদ্যুৎ পৰিষদ** (, চমুকৈ ) হৈছে অসমৰ বিদ্যুৎ নিয়ন্ত্ৰণৰ বাবে গঠিত ৰাজহুৱা খণ্ডৰ এক পৰিষদ। এই পৰিষদে ইয়াৰ অধীনৰ কোম্পানী অসম শক্তি উৎপাদন নিগম লিমিটেড আৰু অসম শক্তি বিতৰণ কোম্পানী লিমিটেডৰ সৈতে অসমৰ বিদ্যুৎ উৎপাদন, সৰবৰাহ আৰু বিতৰণৰ কামসমূহ পৰিচালনা কৰে। কেন্দ্ৰীয় চৰকাৰৰ অধীনৰ উত্তৰ-পূব বৈদ্যুতিক শক্তি নিগম পৰিসিমিত (NEEPCO) আৰু Power Grid Corporation of India Ltd (PGCIL)য়ে ক্ৰমে বিদ্যুৎ উৎপাদন আৰু বিদ্যুৎ সৰবৰাহৰ ক্ষেত্ৰত পৰিষদৰ সৈতে পৰিপূৰকৰ ভূমিকা পালন কৰে।

## প্ৰতিষ্ঠা
বিদ্যুৎ অধিনিয়ম ১৯৪৮-ৰ অধীনত ১৯৫৮ চনত অসম ৰাজ্যিক বিদ্যুৎ পৰিষদ প্ৰতিষ্ঠা কৰা হয়। ১৯৭২ চনত মেঘালয় আৰু মিজোৰাম অসমৰ পৰা ফাটি সুকীয়া ৰাজ্য হিচাপে ঘোষিত হোৱাত ১৯৭৫ চনত এই পৰিষদখন পুনৰ্গঠন কৰা হয়।

## লগতে চাওক
* অসম শক্তি বিতৰণ কোম্পানী লিমিটেড
* অসম শক্তি উৎপাদন নিগম লিমিটেড
* অসম বিদ্যুৎ সংবহন নিগম লিমিটেড

## তথ্যসূত্ৰ
# Power Department, Government of Assam - http://assamgovt.nic.in/departments/electricity_dept.asp
# http://www.emt-india.net 

শ্ৰেণী:অসমৰ চৰকাৰী সংস্থা
গণতন্ত্ৰ

thumb|400px|
**গণতন্ত্ৰ** () হ’ল কোনো ৰাষ্ট্ৰৰ (বা কোনো সংগঠনৰ) এনে এটি শাসন ব্যৱস্থা য'ত প্ৰত্যেক নাগৰিকৰ নীতি নিৰ্ধাৰণ বা চৰকাৰী প্ৰতিনিধি নিৰ্বাচনৰ ক্ষেত্ৰত সমান অধিকাৰ থাকে। গণতন্ত্ৰত আইন প্ৰস্তাৱনা, প্ৰণয়ণ আৰু প্ৰয়োগৰ ক্ষেত্ৰত সকলো নাগৰিকৰ অংশগ্ৰহণৰ সমান অধিকাৰ আছে যিটো সচৰাচৰ জনসাধাৰণৰ দ্বাৰা নিৰ্বাচিত প্ৰতিনিধিৰ মাধ্যমেৰে হয়। যদিও শব্দটি সাধাৰণতে ৰাজনৈতিক ৰাষ্ট্ৰৰ ক্ষেত্ৰত প্ৰয়োগ কৰা হয় যদিও অন্যান্য সংস্থা বা সংগঠনৰ ক্ষেত্ৰটো এইটো প্ৰযোজ্য।

## উৎপত্তি
গণতন্ত্ৰ বা ডেমোক্ৰেচী শব্দটো আহিছে গ্ৰীক শব্দ ডেমোক্ৰেচিয়া (δημοκρατία)-ৰ পৰা, যাৰ অৰ্থ জনগণৰ শাসন। ডেমোচ মানে হ’ল জনগণ আৰু ক্ৰাটোচ মানে ক্ষমতা। খ্ৰীষ্টপূৰ্ব পঞ্চম শতিকামানৰ পৰাই গ্ৰীচ দেশত এই শব্দটিৰ ব্যৱহাৰ হৈ আহিছে।

## সংজ্ঞা
আব্ৰাহাম লিংকনৰ মতে গণতন্ত্ৰ সংজ্ঞা, “গণতন্ত্ৰ হ'ল ৰাইজৰ দ্বাৰা, ৰাইজৰ হকে গঠিত, ৰাইজৰ চৰকাৰ।”

## ইতিহাস
প্ৰায় আঢ়ৈহাজাৰ বছৰ আগতে বিশ্বৰ প্ৰথম গণতন্ত্ৰ সৃষ্টি হয় গ্ৰীচৰ নগৰ ৰাষ্ট্ৰ এথেন্সত। এথেন্সত গণতন্ত্ৰৰ সূচনা কৰিছিল ক্লেইস্থেনিছে ৫০৮-৫০৭ খ্ৰীষ্টপূৰ্বত। ক্লেইস্থেনিছক এথেনীয়ান গণতন্ত্ৰৰ পিতৃপুৰুষ হিচাপে জনা যায়।

## বিশেষত্ব
আইনগত সমতা (legal equality), ৰাজনৈতিক স্বাধীনতা (political freedom), আইনৰ নীতি (rule of law)-ক গণতন্ত্ৰৰ মুখ্য বিশেষত্ব বুলি চিনাক্ত কৰা হৈছে। গণতন্ত্ৰত সকলো নাগৰিকেই আইনৰ চকুত সমান আৰু যিকোনো আইনী প্ৰক্ৰিয়াত সমান সুবিধা লাভ কৰিব।

ৰাজনীতি বিজ্ঞানী লেৰী ডায়মণ্ডৰ মতে গণতন্ত্ৰ চাৰিটা মূল অংশ থাকে:
# এটা ৰাজনৈতিক ব্যৱস্থা যাৰ জৰিয়তে মুক্ত আৰু নিকা নিৰ্বাচন পদ্ধতিৰে চৰকাৰ বাছনি আৰু সলনি কৰিব পাৰি
# নাগৰিকৰ দ্বাৰা ৰাজনীতি আৰু সাধাৰণ জীৱনত সক্ৰিয় অংশগ্ৰহণ
# সকলো নাগৰিকৰ মানৱ অধিকাৰ সুৰক্ষিত ৰখা
# সকলো নাগৰিকৰ ওপৰত সমানে প্ৰযোজ্য হোৱা এটা আইনী ব্যৱস্থা

## তথ্য সংগ্ৰহ

শ্ৰেণী:ৰাজনীতি বিজ্ঞান
ৰোগ

**ৰোগ**  হৈছে এক বিশেষ ধৰণৰ অস্বাভাৱিক অৱস্থা, কোনো গঠন বা ক্ৰিয়াৰ বিসংগতি, যি কোনো জীৱৰ কোনো এটা অংশ অথবা সমগ্ৰ জীৱটোক প্ৰভাৱ পেলায়। ৰোগ সম্পৰ্কীয় অধ্যয়নক ৰোগবিজ্ঞান বোলে। ৰোগ বুলিলে প্ৰায়ে বিশেষ লক্ষণ আৰু চিহ্নযুক্ত চিকিৎসা সম্বন্ধীয় পৰিস্থিতি বুলি কোৱা হয়। ৰোগ সাধাৰণতে বাহ্যিক কাৰকৰ বাবে হয়, বা কিছুমান ৰোগৰ কাৰণ আভ্যন্তৰিণো হ'ব পাৰে। মানুহৰ ক্ষেত্ৰত ৰোগ শব্দটো প্ৰায়ে, ভূক্তভোগী অথবা তেওঁৰ সম্পৰ্কত থকা জনৰ বিষ, বিকাৰ, দূঃচিন্তা, সামাজিক সমস্যা, বা মৃত্যু আদিৰ দৰে ব্যাপক অৰ্থত ব্যৱহৃত হয়। এই বহল অৰ্থত, কেতিয়াবা আঘাত, বিসংগতি, অক্ষমতা, লক্ষণ, সংক্ৰমণ, গঠন আৰু কাৰ্যৰ বিশেষ ভিন্নতা, অস্বাভাৱিক আচৰণ আদিকো সাঙুৰা হয়। অন্য ক্ষেত্ৰ আৰু উদ্দেশ্যত ৰোগবোৰক বিশেষ শ্ৰেণীবুলি গণ্য কৰা হয়। ৰোগে মানুহক শাৰীৰিক তথা মানসিক ভাৱে প্ৰভাৱ পেলোৱাৰ উপৰিও আবেগিকভাৱেও প্ৰভাৱিত কৰে, ৰোগে ব্যক্তিৰ সত্তা আৰু ব্যক্তিত্বত প্ৰভাৱ পেলায়। 

ৰোগৰ বাবে হোৱা মৃত্যুক প্ৰাকৃতিক কাৰণত হোৱা বুলি কোৱা হয়।

## কাৰণ
কাৰকৰ ফালৰ পৰা চাব গলে ৰোগ প্ৰধানকৈ চাৰি প্ৰকাৰৰ হয়: 
*বীজাণুজনিত ৰোগ 
*অভাৱজনিত ৰোগ 
*বংশগত ৰোগ
*মানসিক ৰোগ। 
## লগতে চাওক
*স্বাস্থ্য
## তথ্য সংগ্ৰহ

শ্ৰেণী:চিকিৎসা বিজ্ঞান
শ্ৰেণী:স্বাস্থ্য
ঔষধ

**ঔষধ**  হৈছে ৰোগৰ কাৰণ, চিকিৎসা, আৰু ৰোগ প্ৰতিৰোধৰ বাবে ব্যৱহাৰ কৰা এক প্ৰকাৰৰ দৰৱ। চিকিৎসা ক্ষেত্ৰত ঔষধ এটা অতি প্ৰয়োজনীয় অংগ, ঔষধিয় বিজ্ঞানৰ ক্ৰমাগত বিকাশ আৰু ঔষধালয়বোৰৰ যথাৰ্থ পৰিচালনাৰ বাবেও ঔষধ এটা প্ৰয়োজনীয় আহিলা। বিভিন্ন বেমাৰৰ প্ৰতিৰোধ আৰু চিকিৎসাৰ জৰিয়তে সুস্বাস্থ্য বৰ্তাই ৰখা আৰু হেৰুৱা স্বাস্থ্য পুনৰুদ্ধাৰৰ বাবে বিকশিত স্বাস্থ্য ৰক্ষাৰ উপায় হৈছে ঔষধ। 

ঔষধবোৰ জীৱচিকিৎসা বিজ্ঞান, জীৱচিকিৎসা অনুসন্ধান, বংশগতি আৰু চিকিৎসা প্ৰযুক্তিত, বিশেষভাৱে ঔষধিয় বা অস্ত্ৰোপচাৰৰ যোগেদি ৰোগৰ কাৰণ, চিকিৎসা, আৰু ৰোগ আৰু আঘাতৰ উপাচাৰৰ বাবে ব্যৱহৃত হয়।

প্ৰাকবৈজ্ঞানিক ঔষধবোৰক আজিকালি পৰম্পৰাগত ঔষধ আৰু লোক ঔষধ বোলে। এই ঔষধবোৰ সাধাৰণভাৱে অথবা বৈজ্ঞানিক ঔষধৰ সলনি ব্যৱহৃত হয়, সেইবাবে বিকল্প ঔষধ বুলিও কোৱা হয়। 

ঔষধৰ আৱিষ্কাৰ আৰু ঔষধৰ বিকাশ অতি জটিল তথা খৰচী কাৰ্য, এই কাৰ্যবোৰ ঔষধ প্ৰতিষ্ঠান, বিজ্ঞানী, আৰু চৰকাৰে সম্পাদন কৰে। কোনবোৰ ঔষধ বজাৰত বিক্ৰী কৰিব পাৰি, কেনেকৈ বিক্ৰী কৰিব আৰু ঔষধৰ মূল্য আদি চৰকাৰে পৰিচালনা কৰে। 

## তথ্য সংগ্ৰহ
ঔষধ কোৰ পৰা কেনেকৈ

শ্ৰেণী:চিকিৎসা বিজ্ঞান
অপুষ্টি

**অপুষ্টি**  হৈছে কম পুষ্টিকাৰক আহাৰ বা অত্যাধিক পুষ্টিকাৰক আহাৰৰ খোৱাৰ ফলত হোৱা এক প্ৰকাৰৰ স্বাস্থ্যজনিত সমস্যাৰ পৰিস্থিতি। ইয়াৰ লগত  কেল'ৰি, প্ৰ'টিন, শৰ্কৰা, ভিটামিন বা খনিজ লৱন জড়িত হৈ থাকে। শৰীৰক প্ৰয়োজনীয় পুষ্টিৰ অভাৱ হ’লে **পুষ্টিহীনতা** বুলি কোৱা হয় আৰু মাত্ৰাধিক পুষ্টিজনিত সমস্যাক অতিপুষ্টি বোলে। **সাধাৰণভাৱে অপুষ্টি বুলিলে পুষ্টিহীনতাকেই বুজায়।** গৰ্ভাৱস্থা, বা দুবছৰতকৈ আগত পুষ্টিহীনতা হ’লে শাৰিৰীক আৰু মানসিক বিকাশৰ স্থায়ী সমস্যাই দেখা দিব পাৰে। বিৰল পুষ্টিহীনতা, যাক starvation বুলি কোৱা হয়, তাৰ কিছুমান ফলাফল হৈছে: চাপৰ, ক্ষীণ, অতি দুৰ্বল, আৰু ফেৰেকা ভৰি আৰু উফন্দা উদৰ। পুষ্টিহীনতাত ভোগা লোকসকল সহজে সংক্ৰমিত হয় আৰু প্ৰায়ে পানীলগাত আক্ৰান্ত হয়। অভাৱ হোৱা পুষ্টিৰ প্ৰকাৰ অনুসৰি পুষ্টিহীনতাৰ লক্ষণবোৰ ভিন ভিন হয়।

২০১০ চনত সমগ্ৰ পৃথিৱীৰ পুষ্টিহীন লোকৰ সংখ্যা আছিল ৯২৫&nbsp;নিযুত। ই ১৯৯০ চনতকৈ প্ৰায় ৮০&nbsp;নিযুত অধিক। ইয়াৰোপৰি অন্য বহুলোকৰে ভিটামিন তথা খনিজ লৱনৰ অভাৱগ্ৰস্থ বুলি অনুমান কৰা হৈছিল। ২০১৩ চনত, প্ৰ'টিন-শক্তি অপুষ্টিৰ বাবে ৪,৬৯,০০০ জন লোক মৃত্যুমুখত পৰিছিল—১৯৯০ চনত এই সংখ্যা আছিল ৫,১০,০০০ জন। অন্যান্য পুষ্টিৰ অভাৱ, আঅ'ডিনৰ অভাৱ আৰু আইৰণৰ অভাৱত হোৱা ৰক্তহীনতাৰ ফলত, অন্য ৮৪,০০০ জনৰ মৃত্যু হৈছিল। ২০১০ চনত, সকলো ধৰণৰ অক্ষমতাৰ ১.৪% কাৰণ আছিল অপুষ্টি। শিশু মৃত্যুৰ তিনি ভাগৰ এভাগৰ কাৰণ পুষ্টিহীনতা বুলি বিশ্বাস কৰা হয়। উন্নয়নশীল দেশসমূহত পুষ্টিহীনতা এটা সাধাৰণ বিষয়।মহিলা—বিশেষকৈ গৰ্ভৱতী অথবা সন্তানক দুগ্ধ পাণ কৰোৱা মাতৃ সকল—পাঁচ বছৰতকৈ কম বয়সৰ শিশু সকল, আৰু বয়োবৃদ্ধ সকলকে ধৰি কিছুমান নিৰ্দিষ্ট গোটৰ লোকৰ মাজত পুষ্টিহীনতাৰ হাৰ সৰ্বাধিক হোৱা পৰিলক্ষিত হয়। বৃদ্ধাৱস্থাত, শাৰীৰিক, মানসিক, আৰু সামাজিক কাৰকৰ বাবে পুষ্টিহীনতাত ভোগাটো এটা অতি সাধাৰণ কথা হৈ পৰে।

## তথ্য সংগ্ৰহ

শ্ৰেণী:স্বাস্থ্য
স্বাস্থ্য

**স্বাস্থ্য**  হৈছে কোনো জীৱৰ সম্পূৰ্ণ শাৰীৰিক, মানসিক আৰু সামাজিক প্ৰত্যাহ্বানৰ প্ৰতি ব্যক্তিগত বা সমজুৱা অভিযোজন আৰু স্বনিয়ন্ত্ৰণৰ ক্ষমতা। বিশ্ব স্বাস্থ্য সংস্থা (WHO)ই তেওঁলোকৰ ১৯৪৮ চনৰ সংবিধান অনুসৰি আগবঢ়োৱা স্বাস্থ্যৰ সংজ্ঞা হৈছে: "স্বাস্থ্য মানে কেৱল ৰোগ আৰু দুৰ্বলতাৰ বিহীন নহয়, ই হৈছে পূৰ্ণাংগ শাৰীৰিক, মানসিক আৰু সামাজিক সক্ষমতা"।  কাৰ্যকৰী মূল্য নথকা আৰু "পূৰ্ণাংগ" শব্দটোৱে সৃষ্টি কৰা সমস্যাৰ বাবে এই সংজ্ঞাটো বিতৰ্কৰ উৰ্ধত নহয়।

স্বাস্থ্য সেৱা প্ৰদানকাৰীসকলে স্বাস্থ্যজনিত সমস্যাৰ প্ৰতিকাৰ আৰু সুস্বাস্থ্যৰ বাবে বিজ্ঞানসন্মত ক্ৰিয়াকলাপ উপলব্ধ কৰোৱাই। পশুচিকিৎসা বিজ্ঞান অন্য প্ৰাণীসমূহৰ স্বাস্থ্য ৰক্ষাৰ সৈতে জড়িত। ব্যক্তিৰ পাৰিপাৰ্শিক, স্বাস্থ্যত প্ৰভাৱ পেলোৱা অন্য কিছুমান কাৰক, যেনে- তেওঁলোকৰ পৃষ্ঠভূমি, জীৱন শৈলী, আৰু আৰ্থিক তথা সামাজিক অৱস্থা, আৰু আধ্যাত্মিকতা আদিয়ে স্বাস্থ্য নিৰ্ধাৰণ কৰে। অধ্যয়নৰ পৰা জনা গৈছে যে অতি মাত্ৰা দূঃচিন্তাই মানুহৰ স্বাস্থ্যত প্ৰভাৱ পেলায়।

## তথ্য সংগ্ৰহ
### উৎস প্ৰসংগ

### টোকা

## বহিঃসংযোগ
* বিশ্ব স্বাস্থ্য সংস্থা
* হেলথ্ এণ্ড ৱেলনেচ
* হেল্থ অন দ' নেট ফাউন্দেচন 
* 'Defying Death' অনলাইন ভিডিও অন ডিজিস (Provided by the Vega Science Trust). 
* হেল্থ ইউ 
* হেল্থ বাৰ্তা 
শ্ৰেণী:স্বাস্থ্য
অপৰাজেয় (চলচ্চিত্ৰ)

**অপৰাজেয়** () ১৯৭০ চন ৬ মে'ত মুক্তিপ্ৰাপ্ত সমান্তৰাল ধাৰা বা কলাত্মক ধাৰাৰ প্ৰভাৱপুষ্ট প্ৰথম অসমীয়া চলচ্চিত্ৰ। ছবিখন ক'লা-বগাকৈ নিৰ্মাণ কৰা হৈছিল। ফণী তালুকদাৰৰ 'মোৰে মলুৱা' শীৰ্ষক অঁনাতাৰ নাটক এখনৰ আধাৰত অতুল বৰদলৈয়ে চিত্ৰনাট্য ৰচনা কৰা ছবিখন 'চতুৰঙ্গ' নামত চাৰিজন পৰিচালকে পৰিচালনা কৰিছিল। পৰিচালক কেইগৰাকী আছিল- ফণী তালুকদাৰ, অতুল বৰদলৈ, গৌৰী বৰ্মন আৰু মুনীন বায়ন। সঙ্গীত পৰিচালনা কৰিছিল সলিল চৌধুৰীয়ে। নায়িকা আছিল বঙালী আৰু হিন্দী কথাছবিৰ প্ৰখ্যাত অভিনেত্ৰী ৰাখী। তেওঁ এজনী পূৰ্ববঙ্গীয় বঙালী ভগনীয়া ছোৱালীৰ ভাও লৈছিল। নায়কৰ ভাওত আছিল নৱাগত প্ৰশান্ত হাজৰিকা। অন্য এটা মুখ্য ভাওত আছিল পৰাগধৰ চলিহা। সত্ৰনগৰী বৰপেটাৰ পটভূমিত ৰচিত কাহিনীভাগৰ কেন্দ্ৰীয় বিষয় হ'ল, এজনী পূৰ্ববঙ্গীয় ভগনীয়া ছোৱালী আৰু এজন বৰপেটীয়া ডেকাৰ প্ৰেম আৰু বিভিন্ন সংস্কাৰে ভৰা সমাজখনৰ বাধা-বিপত্তি দূৰ কৰি লক্ষ্যস্থানত উপনীত হোৱাৰ প্ৰয়াস। কাহিনীৰ বিকাশত নাওখেলে গুৰুত্বপূৰ্ণ ভূমিকা লৈছে।

## নিৰ্মাণ
অপৰাজেয়ৰ বৰ্হিদৃশ্য গ্ৰহণ বৰপেটা সত্ৰ, মানাহ, উজনি অসমৰ চাহ বাগিছা, উত্তৰ গুৱাহাটীৰ ওচৰৰ গাঁও আদিত কৰা হৈছিল। ছবিখনত আছিল বৰপেটাৰ বিখ্যাত নাওখেলৰ দৃশ্য আৰু বলিউডৰ নৃত্যপটিয়সী লক্ষীছায়াৰ এটি নৃত্য। এই নৃত্যটোৰ দৃশ্যগ্ৰহণ তথা ৰাখীৰ ওঁঠত দিয়া আৰু লতা মঙ্গেশকাৰে গোৱা গীতৰো বাণীবদ্ধন মুম্বাইৰ ষ্টুডিঅ'ত কৰা হৈছিল।

## তথ্য সংগ্ৰহ

শ্ৰেণী:অসমীয়া চলচ্চিত্ৰ
শ্ৰেণী:১৯৭০ দশকৰ অসমীয়া চলচ্চিত্ৰ
শ্ৰেণী:১৯৭০ বৰ্ষৰ চলচ্চিত্ৰ
বিচনা

**বিচনা** দৈনন্দিন জীৱনত বহুল ব্যৱহৃত এটি আচবাব৷ ইয়াক শুবলৈ ব্যৱহাৰ কৰা হয়৷
## পদাৰ্থ
বিচনা বিভিন্ন পদাৰ্থৰে নিৰ্মান কৰা হয়৷ কাঠ ইয়াৰ বহুল প্ৰচলিত পদাৰ্থ যদিও তাৰ উপৰিও ষ্টীল আদি ধাতুৰে নিৰ্মাণ কৰে৷ সৰ্বসাধাৰণতে বিচনাৰ ওপৰৰ অংশ  কাঠ বা নিৰ্মাণ কৰা পদাৰ্থ বিধ থাকে যদিও আজিকালি অত্যাধুনিক বিচনাত কুচন জাতীয় আৱৰণ দিয়া দেখা যায়৷

শ্ৰেণী:আচবাব
হৰলিক্স

**হৰলিক্স** () এবিধ জনপ্ৰিয় মল্টেড শক্তিবৰ্ধক উষ্ম পানীয়৷ এই শক্তিবৰ্ধক পানীয়বিধ গ্লাক্সোস্মিথক্লিন নামৰ এটি কোম্পানীয়ে যুক্তৰাষ্ট্ৰ, ভাৰত, পাকিস্তান, বাংলাদেশ, নিউজিলেণ্ড, দক্ষিণ আফ্ৰিকা আৰু জামাইকাত উৎপাদন কৰে  তথা ফিলিপাইনচ আৰু মালেয়াচিয়াত অনুজ্ঞাপ্ৰাপ্ত৷

## উৎপাদন পদ্ধতি
প্ৰথমতে  মল্টেড ষ্টাৰ্চ আৰু ঘেহুৰ মিশ্ৰণ প্ৰস্তুত কৰি গৰম পানীত গুলা হয়৷ ইয়াত থকা ষ্টাৰ্চখিনি  শৰ্কৰালৈ পৰিণত হয়৷এই মিশ্ৰণত গাখীৰ যোগ কৰি পুনৰ গৰম কৰা হয়৷ ইয়াত থকা জলীয় বাষ্প এই পক্ৰিয়াত বাষ্পীভূত হয়৷ এই  মিশ্ৰণটি ভেকুৱামত শুকুওৱা হয়৷ ই কেকৰ আকাৰ লয়৷ পিছত তাক গুৰি কৰি চূড়ান্ত হৰলিক্সৰ উৎপাদন কৰা হয়৷ 

## তথ্য সংগ্ৰহ

## বাহ্যিক সংযোগ

* Horlicks Global website
* What Do Brits Mean by "Horlicks"? by Brendan I. Koerner
* Wisconsin's Malted Milk Story

শ্ৰেণী:খাদ্য
অসম চৰকাৰ

**অসম চৰকাৰ** ভাৰতবৰ্ষৰ অসম ৰাজ্য আৰু ইয়াৰ ৩৫খন জিলাৰ সৰ্বোচ্চ শাসনতান্ত্ৰিক কৰ্তৃপক্ষ। এই চৰকাৰ ৰাজ্যপালসহ শাসনবিভাগ, আইনবিভাগ আৰু বিচাৰবিভাগৰ সৈতে গঠিত। ৰাজ্যপালজন হৈছে ৰাজ্যৰ সাংবিধানিক মুৰব্বী তেওঁক ৰাষ্ট্ৰপতিয়ে নিযুক্তি দিয়ে ৫ বছৰৰ বাবে। লক্ষ্মণ আচাৰ্য হৈছে অসমৰ বৰ্তমানৰ ৰাজ্যপাল। আনহাতে মুখ্যমন্ত্ৰী হৈছে চৰকাৰ প্ৰধান, তেখেতৰ হাততেই ৰাজ্যৰ প্ৰকৃত শাসনক্ষমতা ন্যস্ত থাকে। বৰ্তমানৰ অসমৰ মুখ্যমন্ত্ৰী হিমন্ত বিশ্ব শৰ্মা। অসমৰ মুঠ ১২৬ জন বিধান সভাৰ সংখ্যাগৰিষ্ঠ সদস্যসকলক তেওঁ নেতৃত্ব প্ৰদান কৰে।

## মন্ত্ৰীসকল
১০ মে', ২০২১ ত শপত গ্ৰহণ কৰা মন্ত্ৰীসকল:

## তথ্য সংগ্ৰহ

## বাহ্যিক সংযোগ
* অসম চৰকাৰ ৱেবছাইট

শ্ৰেণী:অসম চৰকাৰ
শ্ৰেণী:অসমৰ ৰাজনীতি
শ্ৰেণী:ভাৰত চৰকাৰ
গুৱাহাটী ৰেল ষ্টেচন

**গুৱাহাটী ৰেল ষ্টেচন** (ষ্টেচন কোড: GHY) গুৱাহাটী চহৰৰ পল্টন বজাৰত অৱস্থিত। ই অসমৰ বৃহত্তম ৰেলৱে ষ্টেচন, আৰু ভাৰতৰ প্ৰথম সম্পূৰ্ণ-ভাবে সৌৰ-শক্তি দি চলুৱা ৰেল ষ্টেচন। ইয়াৰ কাষতে অসম ৰাজ্যিক পৰিবহণ নিগমৰ বাছ আস্থান অৱস্থিত। গুৱাহাটী ৰেল ষ্টেচনৰ ট্ৰেফিক হ্ৰাস কৰিবৰ বাবে মালিগাঁৱত গুৱাহাটীৰ দ্বিতীয়টো ৰেল জংচন কামাখ্যা ৰেল জংচন উপস্থিত। নতুনকৈ ঘোষিত প্ৰায় সকলোবোৰ ট্ৰেইন কামাখ্যা জংচনৰ পৰাই ৰাওনা হয়।

## সা-সুবিধা
গুৱাহাটী ৰেল ষ্টেচনত তিনিটা ২খন বিছনাযুক্ত শীত-তাপ নিয়ন্ত্ৰিত ডিলাক্স আৰু দুটা ২খন বিছনাযুক্ত সাধাৰণ শীত-তাপ নিয়ন্ত্ৰিত ৰিটায়াৰিং কোঠা আছে। ইয়াৰোপৰি দুটা ৫খন বিছনাযুক্ত, দুটা ২খন বিছনাযুক্ত আৰু এটা ১২খন বিছনাযুক্ত ডৰমিটৰী আছে। 

## ট্ৰেইন সেৱা সমূহ
গুৱাহাটী ৰেল ষ্টেচনৰ পৰা অহা যোৱা কৰা কিছুমান উল্লেখযোগ্য ট্ৰেইনৰ নং, নাম, আদিস্থান, গন্তব্য স্থান আৰু দিনৰ সূচী তলত দিয়া হৈছে:

## বাহ্যিক সংযোগ

শ্ৰেণী:ভাৰতৰ ৰেল ষ্টেচন
শ্ৰেণী:গুৱাহাটী
ব্ৰজাৱলী ভাষা

মহেশ্বৰ নেওগ, সত্যেন্দ্ৰনাথ শৰ্মা প্ৰমুখ্যে গৱেষক পণ্ডিতসকলৰ মত অনুসৰি **ব্ৰজাৱলী ভাষা** অসম পঞ্চদশ-ষোড়শ শতাব্দীত মহাপুৰুষ শঙ্কৰদেৱৰ দ্বাৰা নিৰ্মিত আৰু ব্যৱহৃত এক ধৰণৰ সাহিত্যিক ভাষা বিশেষ। ইয়াৰ বিপৰীতে মাধুৰ্যমণ্ডিত বৰুৱাই **ব্ৰজাৱলী ভাষা** বুলি স্বীকৃত ভাষাৰূপটোক শঙ্কৰদেৱ-পূৰ্বকালৰে পৰা ভূখণ্ডটোত প্ৰচলিত লোকভাষা বুলি ক'ব খোজে। **ব্ৰজাৱলী ভাষা** বৰগীত আৰু অংকীয়া নাট ৰচনাৰ সময়ত ব্যৱহাৰ কৰিছিল। এই ভাষাৰ সমৰূপ ভাষা বাংলা আৰু উৰিষ্যাত প্ৰচলিত থাকিলেও অসমত প্ৰচলিত ব্ৰজাৱলী ভাষা সেইবোৰতকৈ ভিন্ন ধৰণৰ আছিল। অন্যান্য সমৰূপ ভাষাসমূহ ব্ৰজভাষাৰ ওপৰত নিৰ্ভৰশীল হ’লেও ব্ৰজাৱলী ভাষা মৈথিলী আৰু অসমীয়া ভাষাৰ সংমিশ্ৰণত গঠিত হৈছিল। সাধাৰণভাৱে এই ভাষাৰ কথিত ৰূপত অসমীয়া শব্দৰ প্ৰচলন আছিল বাবে অসমৰ মানুহে সহজেই এই ভাষা বুজিব পাৰিছিল। অৱশ্যে, শেহতীয়াকৈ মাধুৰ্যমণ্ডিত বৰুৱাৰ দৰে গৱেষকে ব্ৰজাৱলী ভাষা প্ৰাচীন কামৰূপৰ লোকভাষা হিচাপেহে বৰ্ত্তি থকাৰ সম্ভাৱনাক সন্মুখলৈ আনিছে।

সত্যেন্দ্ৰনাথ শৰ্মাৰ মতে "মৈথিলী আৰু অবহট্ট ভাষাৰ লগত অসমীয়া ভাষা সৃষ্টি হৈছে।" মহেশ্বৰ নেওগৰ মতে "মৈথিলী ভাষাৰ ওপৰত বৈয়াকৰণিক আৰু আভিধানিক ৰূপৰ লগতে পশ্চিমা হিন্দী শব্দৰ সহায়ত অসমীয়া ব্ৰজাৱলী ভাষাৰ সৃষ্টি হৈছিল।" সত্যেন্দ্ৰ নাৰায়ণ গোস্বামীয়ে কৈছে "ব্ৰজাৱলী কৃত্ৰিম বা সংমিশ্ৰিত ভাষা। এই মিশ্ৰণত মৈথিলী অৰ্থাৎ বিদ্যাপতিৰ ভাষা যে অন্যতম উপাদান ই নিশ্চত।" এইস্তৰৰ পণ্ডিত-গৱেষকৰ মতে, নৱ-বৈষ্ণৱ ধৰ্ম প্ৰচাৰৰ উদ্দেশ্য সৃষ্টি কৰা এটা কৃত্ৰিম সাহিত্যিক ভাষা। কিন্তু মাধুৰ্যমণ্ডিত বৰুৱাৰ দৰে গৱেষকৰ মতে, ব্ৰজাৱলী ভাষা প্ৰাচীন অসমৰ লোকভাষাহে। খ্ৰীষ্টিয় একাদশ-ত্ৰয়োদশ শতিকা আৰু তাৰ পৰৱৰ্তীকালত অসমৰ লোকভাষা ৰূপে ব্ৰজাৱলী নাম দিয়া ভাষা-ৰূপটো অসমত বৰ্তি আছিল। বৰুৱাৰ মতে, শ্ৰীকৃষ্ণকীৰ্ত্তনত চৰ্যাপদৰ ভাষা আৰু ব্ৰজাৱলী নামেৰে স্বীকৃত প্ৰাচীন লোকভাষাটোৰ মধ্যকালৰ ভাষাৰূপ এটাহে প্ৰত্যক্ষ কৰা যায়; য’ত চৰ্যাপদ আৰু ব্ৰজাৱলী ভাষা দুয়োটাৰে উমৈহতীয়া বিশেষত্ব আছে। মাধুৰ্যমণ্ডিত বৰুৱাই চৰ্যাপদ আৰু ব্ৰজাৱলী ভাষাৰূপৰ সকলো বিশেষত্ব স্পষ্টভাৱে থকা এখন শিলালিপিৰূপে গছতল শিলালিপিক চিনাক্ত কৰিছে। চতুৰ্দশ শতিকাৰ- ১২৮৪ শক বুলি উল্লেখ থকা ১৩৬২ খ্ৰীষ্টাব্দৰ গছতল শিলালিপিত সীমা অতিক্ৰম কৰি মোগল ডবকালৈ যোৱাৰ প্ৰসঙ্গ আছে।
লিপিখনৰ পাঠ এনেধৰণৰ :
সীমা এৰিয়া যৱন ডবাকত গয়ত। [শক] ১২৮৪ বেদাস্ত ৰাশি গণন। ইতি শ্ৰীৱিষ্ণুবাসধৰ শৈলকাৰ। শকত ম্লেচ্ছ ইথান উয়াসাঁ। দেখহুঁ শতাত্ৰিংশ বহৰ বঙাল বহুকাৰ্য্য[ত] ইহাত ফণ্ড। বহাখ জল। তোসভ সঞ্জাত য়াস। দিজল শ্ৰী। পঞ্চকাথ্য বাদ্য ৰোল জল-সেনাহ বৈৰীক ভাথি জলান্তশোক খদাবি।
বৰুৱাৰ মতে, ভাৰতীয় আৰ্যভাষাই ব্ৰাহ্মী লিপিৰ মাজেৰে গঢ় লোৱা কামৰূপী প্ৰাকৃতৰ পৰা সুঁতি নিৰ্মাণ কৰি মৈথিলী, ওড়িআ, অসমীয়া আৰু বাংলা ভাষাৰ উদ্ভৱ হৈছে। সেই অনুসৰি, কামৰূপী প্ৰাকৃতৰ পৰা আধুনিক ভাষাৰূপৰ উদ্ভৱ হোৱা শাখা কেইটা হৈছে মৈথিলী, কামৰূপী, ঢাক্কি আৰু উৎকলী প্ৰাকৃত। মৈথিলী কামৰূপী প্ৰাকৃতৰ ঘৰুৱা ভাষিক ৰূপ হৈ থাকিল; কামৰূপী প্ৰাকৃতৰ পৰা অসমীয়া আৰু উত্তৰ বঙ্গৰ লোকভাষাৰ উদ্ভৱ ঘটিল। ঢাক্কি প্ৰাকৃত পূব বঙ্গৰ স্থানীয় ভাষিক ৰূপ ল'লে। আনহাতে, উৎকলী প্ৰাকৃতৰ পৰা ওড়িআ ভাষাৰ উদ্ভৱ হ'ল।

## তথ্য সংগ্ৰহ

শ্ৰেণী:অসমৰ ভাষা আৰু লিপি
শ্ৰেণী:ভাৰতৰ ভাষা
শ্ৰেণী:ভাষা
ইজিপ্ত

**ইজিপ্ত** বা **মিছৰ** (আৰবী ভাষাত: مصر মিস্ব্‌ৰ্, কথিত ইজিপ্তীয় আৰবী مصر মাস্ব্‌ৰ্, ইংৰাজী ভাষাত: Egypt), চৰকাৰী নাম ইজিপ্ত আৰব প্ৰজাতন্ত্ৰ, উত্তৰ আফ্ৰিকাৰ এখন প্ৰাচীন ৰাষ্ট্ৰ। দেশখনৰ বেছি ভাগ অংশ আফ্ৰিকাত অৱস্থিত। ইয়াৰ একেবাৰে পূৰ্বৰ অংশটো চিনাই উপদ্বীপ। চিনাই উপদ্বীপ আফ্ৰিকা মহাদেশৰ মধ্য স্থলসেতুৰ দৰে কাম কৰে। ইজিপ্তৰ অধিকাংশ এলেকা মৰুময়। নীল নদীয়ে দেশখনক দুটা অসমান অংশত ভাগ কৰিছে। নীল নদীৰ উপত্যকা আৰু ব-দ্বীপ অঞ্চলতেই ইজিপ্তৰ বেছি ভাগ মানুহ বাস কৰে। কাইৰো দেশৰ এখন ডাঙৰ চহৰ আৰু ৰাজধানী। 

## নামকৰণ
ইংৰাজী শব্দ *Egypt* গ্ৰীক ভাষা, ফৰাচী ভাষা, ইংৰাজী ভাষা আৰু আৰবী ভাষাৰ মিশ্ৰণৰ দ্বাৰা সৃষ্টি হৈছে আৰু *মিছৰ* শব্দটো আৰবী ভাষাৰ পৰা আহিছে। 

## ভূগোল আৰু জলবায়ু
ইজিপ্তৰ অধিকাংশ অঞ্চলেই মৰুভূমি কিন্তু নীল নদী বৈ যোৱাৰ ফলত উপত্যকা অঞ্চলটো যথেষ্ট উৰ্বৰা। সেই বাবে নীল নদীক ইজিপ্তবাসীৰ প্ৰাণ প্ৰৱাহস্বৰূপে জনা যায়। এই উপত্যকা অঞ্চল প্ৰায় ১৬ কিঃমিঃ বহল। ইজিপ্তৰ এই উপত্যকা আৰু ব-দ্বীপ অঞ্চলটোৰ আয়তন ৩১,০০০ বৰ্গ কিলোমিটাৰ। ইয়াৰ উৰ্বৰা অঞ্চলটো দুভাগত বিভক্ত- ১) নীল উপত্যকা আৰু ২) নীল ব-দ্বীপ। ইজিপ্তত পৃথিৱী বিখ্যাত ছুৱেজ খালটো অৱস্থিত। এই খালৰ দ্বাৰা ভূমধ্য সাগৰ আৰু লোহিত সাগৰক সংযোগ কৰা হৈছে। ১৯৫৬ চনৰ পূৰ্বে ব্ৰিটিছ আৰু ফৰাচী কোম্পানীসমূহৰ হাতত আছিল। ১৯৫৬ চনত ইজিপ্ত চৰকাৰে ইয়াক ৰাষ্ট্ৰীয়কৰণ কৰে। 

## কৃষি
দেশখনৰ উপত্যকা অঞ্চলটোত অতীজৰে পৰা জলসিঞ্চনৰ দ্বাৰা খেতি কৰা হয়। ধান এই অঞ্চলৰ প্ৰধান কৃষি। আচোৱান বান্ধৰ পৰা খাল খান্দি ইয়াৰ খেতি-পথাৰত পানী যোগানৰ ব্যৱস্থা কৰা হয়। আনহাতে 'ব'দ্বীপ অঞ্চলটোত খালৰ দ্বাৰা জলসিঞ্চন কৰা হয়। উপত্যকা অঞ্চলত উৎকৃষ্ট মানৰ কপাহ খেতি হয়। খাদ্য শস্যৰ ভিতৰত মাকৈ, ধান, কুহিঁয়াৰ আদি গ্ৰীষ্মকালত আৰু ঘেঁহু, বাৰ্লি, বীন আদিৰ খেতি শীতকালত হয়।

## লগতে চাওক
*ইজিপ্টৰ শ্ৰুতিকথা

## তথ্য সংগ্ৰহ

## বাহ্যিক সংযোগ
* 

শ্ৰেণী:পোখালি (দেশ)
শ্ৰেণী:এছিয়াৰ দেশ
*
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
শ্ৰেণী:আফ্ৰিকাৰ দেশ
নিয়মীয়া বাৰ্তা

**নিয়মীয়া বাৰ্তা** এখন অসমীয়া ভাষাৰ দৈনিক বাতৰি কাকত। ২০১১ চনৰ ৪ মাৰ্চত বাতৰিকাকতখন প্ৰথম প্ৰকাশ পায়। কাকতখনৰ বৰ্তমান সম্পাদক নৰেশ কলিতা আৰু অমল দাস কাৰ্যবাহী সম্পাদক। বাতৰি কাকতখনৰ চাৰিটা সংস্কৰণ গুৱাহাটী, ডিব্ৰুগড়, বিশ্বনাথ চাৰিআলি আৰু গোৱালপাৰাৰ পৰা একেসময়তে প্ৰকাশ পায়।

## প্ৰকাশ
নিয়মীয়া বাৰ্তাৰ প্ৰকাশক হৈছে প্ৰাইড ইষ্ট এণ্টাৰটেইনমেণ্ট প্ৰাইভেট লিমিটেড। এই কাকতখনৰ ইণ্টাৰনেট সংস্কৰণো উপলব্ধ। 

## কাৰ্যালয়
বাতৰি কাকত খনৰ মুখ্য কাৰ্যালয় গুৱাহাটীৰ খ্ৰীষ্টানবস্তিৰ নিউজ লাইভ বিল্ডিঙত অৱস্থিত। ইয়াৰোপৰি দুটা শাখা কাৰ্যালয় যোৰহাট আৰু ডিব্ৰুগড়ত আছে। 

## লগতে চাওক
*অসমৰ বাতৰি কাকত আৰু আলোচনীসমূহ

## তথ্য সূত্ৰ

## বাহ্যিক সংযোগ
* নিয়মীয়া বাৰ্তাৰ ইণ্টাৰনেট সংস্কৰণ

শ্ৰেণী:অসমৰ সংবাদ পত্ৰ
ইনফ্লুৱেঞ্জা

**ইনফ্লুৱেঞ্জা**  হৈছে ইনফ্লুয়েঞ্জা ভাইৰাছৰ দ্বৰা হোৱা এবিধ সংক্ৰামক ৰোগ। এই ৰোগৰ কিছুমান সাধাৰণ লক্ষণ হৈছে, অতিপাত জ্বৰ, নাকৰ পৰা পানী ওলোৱা, ডিঙিৰ পিৰপিৰণি, পেশীৰ বিষ, মুৰৰ বিষ, কাহ, আৰু ভাগৰ লগা। ভাইৰাছে আক্ৰমণ কৰা দুদিন পিছৰ পৰাই এই লক্ষণবোৰে দেখা দিয়ে আৰু প্ৰায় এক সপ্তাহ পৰ্যন্ত থাকে। আনহাতে প্ৰায় দুসপ্তাহ পৰ্যন্ত কাহ হৈ থাকিব পাৰে। শিশুৰ ক্ষেত্ৰত বমি হোৱাও দেখা যায়। এই ৰোগৰ জটিলতাবোৰ হৈছে, ভাইৰাছজনিত নিউম'নিয়া, গৌণ বেক্টেৰিয়াজনিত নিউম'নিয়া, ছাইনাছ সংক্ৰমন, আৰু এজমা বা হৃদযন্ত্ৰৰ বিকলতাৰ দৰে পুৰণি সমস্যাৰ উক দিয়া।

মানুহক তিনি প্ৰকাৰৰ ইনফ্লুৱেঞ্জাই আক্ৰমণ কৰে। কাহ আৰু হাঁচিৰ জৰিয়তে ৰোগৰ জীৱানু সংক্ৰমিত হয়। ৰোগীৰ আশে-পাশে থকা ব্যক্তিলৈ এই ৰোগ বেচিকৈ সোঁচৰে বুলি ভবা হয়। ৰোগীয়ে ব্যৱহাৰ কৰা কাপোৰৰ পৰাও এই ৰোগ বিয়পিব পাৰে। ডিঙি, নাক পৰীক্ষা কৰি ৰোগ নিশ্চিতকৰণ কৰা হয়। 

চাবোনৰ প্ৰভাৱত এই ভাইৰাছ নিষ্ক্ৰিয় হয় বাবে সঘনাই হাত ধোলে ৰোগ বিয়পাৰ সম্ভাৱনা বহুত কমি যায়। ছাৰ্জিকেল মাস্ক ব্যৱহাৰ কৰাও অতি মংগলজনক। অতি স্পৰ্শকাতৰ এলেকাত বিশ্ব স্বাস্থ্য সংস্থাই বছৰি ছিতাকৰণৰ অনুমোদন জনাইছে। এই ছিটা তিনি বা চাৰি প্ৰকাৰৰ ইনফ্লুৱেঞ্জাৰ বিপক্ষে কাৰ্যকৰী। ভাইৰাছবোৰ বিৱৰ্তিত হৈ থাকে বাবে, এবছৰৰ ছিটাই পৰৱৰ্তী বছৰত কাম নকৰিবও পাৰে। ইনফ্লুৱেঞ্জাৰ চিকিৎসাৰ বাবে ভাইৰাছ প্ৰতিৰোধী ঔষধ ব্যৱহাৰ কৰা হয়। স্বাস্থ্যৱান তথা কম সংকটজনক ৰোগীক ঔষধে ভাল ফলাফল প্ৰদান কৰে। অন্যান্য স্বাস্থ্যজনিত সমস্যা থকা ৰোগীৰ ক্ষেত্ৰত ঔষধে কোনো কামত নিদিয়ে।

সমগ্ৰ বিশ্বজুৰি এই ৰোগত বছৰি প্ৰায় পাঁচ নিযুত লোক আক্ৰান্ত হয় আৰু তাৰে ২,৫০,০০০ৰ পৰা ৫,০০,০০০ পৰ্যন্ত লোক মৃত্যু মুখত পৰে। পৃথিৱীৰ উত্তৰ আৰু দাক্ষিনাত্যৰ অঞ্চলসমূহত এই ৰোগ শীত কালত দেখা দিয়ে যদিও, যদিও ইকুৱেডৰৰ কাষৰীয়া অঞ্চলত বছৰৰ যিকোনো সময়তে হয়। ডেকা, বৃদ্ধ আৰু অন্য স্বাস্থ্যৰ সমস্যা থকা ৰোগী সকলৰ মৃত্যু হাৰ বেচি। বিংশ শতিকাত তিনিটা ইনফ্লুৱেঞ্জাই গুৰুতৰ ৰূপ ধাৰণ কৰিছিল: ১৯১৮ চনৰ স্পেনিছ ইনফ্লুৱেঞ্জা, ১৯৫৮ চনৰ এছিয়ান ইনফ্লুৱেঞ্জা আৰু ১৯৬৮ চনৰ হংকং ইনফ্লুৱেঞ্জা; প্ৰায় এক নিযুত লোকৰ মৃত্যু ঘটিছিল। ২০০৯ চনত বিশ্ব স্বাস্থ্য সংস্থাই এক প্ৰকাৰৰ নতুন ইনফ্লুয়েঞ্জা এ/H1N1 ক অতি বিপদজনক বুলি চিহ্নিত কৰিছে। গাহৰি, ঘোঁৰা, আৰু চৰাইকে ধৰি অন্য প্ৰাণীবোৰো ইনফ্লুয়েঞ্জাত আক্ৰান্ত হোৱা দেখা যায়।

## তথ্য সংগ্ৰহ

শ্ৰেণী:সংক্ৰামক ৰোগ
নৈৰাজ্যবাদ

**নৈৰাজ্যবাদ**  হৈছে এক ধৰণৰ ৰাজনৈতিক দৰ্শন যি ৰাষ্ট্ৰক অপ্ৰয়োজনীয়,অনাকাংক্ষিত আৰু ক্ষতিকৰ বুলি বাখ্যা কৰে আৰু তাৰ পৰিৱৰ্তে ৰাষ্ট্ৰবিহীন সমাজৰ পোষকতা কৰে৷ নৈৰাজ্যবাদীসকলে সংস্কাৰপন্থী বামধাৰাক আদৰ্শ হিচাপে গ্ৰহণ কৰে। বেছিভাগ নৈৰাজ্যবাদী অৰ্থনীতি আৰু নৈৰাজ্যবাদী আইনী দৰ্শনৰ দ্বাৰা সাম্যবাদ, সমবায়, ছিণ্ডিকেলিজম্ আৰু অংশীদাৰিত্বৰ অৰ্থনীতিৰ ৰাষ্ট্ৰবিহীন বাখ্যা প্ৰতিফলিত কৰা হয়৷

## ব্যুৎপত্তি

নৈৰাজ্যবাদৰ ইংৰাজী প্ৰতিশব্দ হৈছে Anarchism৷ এই শব্দটো Anarchy আৰু ism লগ হৈ গঠিত হৈছে। Anarchy শব্দটো গ্ৰীক ভাষাৰ Anarchos (ἄναρχος) শব্দৰ পৰা আহিছে  যাৰ অৰ্থ হৈছে শাসকবিহীন। নৈৰাজ্যবাদ (Anarchism) শব্দটো ১৫৩৯ চনত প্ৰথম ব্যৱহাৰ কৰা হৈছিল বুলি জনা যায়। ফ্ৰান্স বিপ্লৱৰ সহায়ত কিছুমান ৰাজনীতিকে বিৰোধী পক্ষক নৈৰাজ্যবাদী আখ্যা দিছিল৷ পিয়েৰি জোচেফ প্ৰৌধন হ’ল প্ৰথমগৰাকী ৰাজনৈতিক দাৰ্শনিক যিয়ে নিজকে নৈৰাজ্যবাদী বুলি পৰিচয় দিয়ে৷ যাৰ ফলত ঊনবিংশ শতিকাৰ মাজভাগত নৈৰাজ্যবাদ শব্দটোৱে আনুষ্ঠানিকতা পায়৷ 

## ইতিহাস

যীশুখ্ৰীষ্টৰ জন্মৰ ছশ বছৰ আগতে তাওৱিষ্ট (Taoist) দাৰ্শনিক লাওজিয়ে সৰ্বপ্ৰথম নৈৰাজ্যবাদ শব্দটো ব্যৱহাৰ কৰিছিল আৰু তাৰ পিছৰ শতিকাত ঝুৱাংজি (Zhuangzi) আৰু বাও জিন্গ্যানে (Bao Jingyan) এই শব্দটো ব্যৱহাৰ কৰিছিল। কোনোৱে যীশুখ্ৰীষ্টক প্ৰথমগৰাকী খ্ৰীষ্টিয়ান নৈৰাজ্যবাদী বুলি ঘোষণা কৰিছে৷ জৰ্জেচ লেকাৰ্টিয়া(Georges Lechartier)ৰে এই কথা লিখি গৈছে।  পূৰ্বৰ ইছলামিক বুৰঞ্জীটো নৈৰাজ্যবাদৰ ধাৰণা পোৱা যায়৷ মুছলমান পণ্ডিত আমেৰ আল-বাছৰী(Amer al-Basri) আৰু আবু হানিফাই শাসকক বৰ্জন কৰি ৱাকফ পৰম্পৰা আৰম্ভ কৰিছিল৷

## সমসাময়িক নৈৰাজ্যবাদ

৬০ আৰু ৭০অৰ দশকত নৈৰাজ্যবাদ বৃদ্ধি পায়। ১৯৬৮ চনত ইটালীৰ কৰাৰাত আন্তৰ্জাতিক নৈৰাজ্যবাদী ফেডাৰেশ্যন গঠিত হয়৷ আমেৰিকাৰ নাগৰিকৰ অধিকাৰ আন্দোলন আৰু ভিয়েটনাম যুদ্ধবিৰোধী আন্দোলনে উত্তৰ আমেৰিকাত নৈৰাজ্যবাদৰ উদ্ভৱ ঘটায়৷ বিংশ শতাব্দীৰ শেষৰপিনে শ্ৰমিক আন্দোলন আৰু প্ৰাণী অধিকাৰ আন্দোলনে নৈৰাজ্যবাদক নতুন মাত্ৰা প্ৰদান কৰে৷

## তথ্য সংগ্ৰহ

শ্ৰেণী:ৰাজনৈতিক মতাদৰ্শ
জীপ কেলেংকাৰী, ভাৰত

১৯৪৮ চনত সংঘটিত **জীপ কেলেংকাৰী** স্বাধীন ভাৰতৰ প্ৰথমটো বৃহৎ কেলেংকাৰী বুলি জনা যায়৷ সেইসময়ত যুক্তৰাজ্যত ভাৰতীয় হাই কমিছনাৰ পদত নিযুক্ত হৈ থকা ভি. কে. মেনন-এ প্ৰ’ট’কল ভংগ কৰি এক বিদেশী কোম্পানীৰ পৰা সৈন্যবাহিনীৰ জীপ গাড়ী ক্ৰয় কৰিবলৈ এক ৮০ লাখ টকাৰ এক নিৰ্ব্বাহ (contract)ত চহী কৰে৷

## দুৰ্নীতিৰ অভিযোগ
ভি. কে. কৃষ্ণ মেননে প্ৰ’ট’কল আওকান কৰি বিদেশী কোম্পানীৰ সৈতে ২০০ খন সৈন্যবাহিনীৰ জীপ গাড়ী ক্ৰয় কৰিবলৈ ৮০ লাখ টকাৰ এক নিৰ্ব্বাহত চহী কৰে৷  সময়মতেই সম্পূৰ্ণ দাম আদায় দিয়াৰ পিছত মাত্ৰ ১৫৫ খন জীপগাড়ীহে ভাৰত আহি পায়৷ তাৎপৰ্য্যপূৰ্ণভাৱে সেইসময়ৰ প্ৰধানমন্ত্ৰী নেহৰুৱে চৰকাৰক সেইসংখ্যক গাড়ীয়েই বলপূৰ্বক গ্ৰহণ কৰিবলৈ বাধ্য কৰায়৷ ১৯৫৫ চনৰ ৩০ ছেপ্টেম্বৰত সেইসময়ৰ গৃহমন্ত্ৰী গোবিন্দ বল্লভ পন্ট (Govind Ballabh Pant)-এ ঘোষণা কৰে যে এই জীপ কেলেংকাৰী  অনুসন্ধান কমিটিৰ পৰামৰ্শ আইনব্যৱস্থাই আওকান কৰাৰ বাবে বন্ধ কৰা হৈছে৷ ইয়াৰ কিছুদিন পিছতে ১৯৫৬ চনৰ ৩ ফেব্ৰুৱাৰীত কৃষ্ণ মেননক পৰ্টফলিঅ’বিহীন কেবিনেট মন্ত্ৰীৰূপে নেহৰুৰ মন্ত্ৰীসভাত অন্তৰ্ভুক্ত কৰা হয়৷ পৰৱৰ্ত্তীকালত এই কৃষ্ণমেনন নেহৰুৰ এক ঘনিষ্ঠ সতীৰ্থ হৈ পৰে আৰু প্ৰতিৰক্ষা মন্ত্ৰীৰূপেও কাৰ্য্যনিৰ্বাহ কৰে৷

## তথ্যসূত্ৰ

শ্ৰেণী:ভাৰতৰ ৰাজনৈতিক কেলেংকাৰী
যক্ষ্মা

**যক্ষ্মা**  হৈছে বিভিন্ন প্ৰকাৰৰ মাইক'বেক্টেৰিয়া, বিশেষকৈ মাইক'বেক্টেৰিয়াম টিউবাৰকুল'ছিছৰ দ্বাৰা বহুলভাৱে হোৱা এবিধ সংক্ৰামক ৰোগ। এই বীজাণুৱে প্ৰধানকৈ হাঁওফাঁওত আক্ৰমণ কৰে যদিও দেহৰ অন্য অংশতো আক্ৰমণ কৰা দেখা যায়। ই এবিধ বতাহৰ যোগেদি বিয়পা ৰোগ; যক্ষ্মাৰোগীৰ থু, খেকাৰ, হাঁচি অথবা মূত্ৰৰ দ্বাৰা এই ৰোগ বিয়পে। বহু ক্ষেত্ৰত লক্ষণবিহীন লেটেণ্ট টিউবাৰকুল'ছিছৰ সংক্ৰমণ হোৱা দেখা যায়। এনে লক্ষণবিহীন যক্ষা চিকিৎসা নকৰিলে সক্ৰিয় ৰূপ লয় আৰু প্ৰায় ৫০% তকৈ অধিক ৰোগীৰ মৃত্যু পৰ্যন্ত হয়। 

যক্ষ্মা ৰোগৰ সাধাৰণ লক্ষণবোৰ হৈছে, বহুদিন ধৰি হোৱা কাহ, খেকাৰত তেজ যোৱা, জ্বৰ, আৰু ওজন কমা। অন্য অংগত হোৱা সংক্ৰমণৰ আৰু বহু ধৰণৰ লক্ষণে দেখা দিয়ে। 
যক্ষ্মাৰোগৰ চিনাক্তকৰণ ৰেডিঅ'লজি (বুকুৰ এক্স-ৰে'), আৰু আনুবীক্ষণিক পৰীক্ষা তথা দেহ ৰসৰ অনুজৈৱিক কৰ্ষণৰ দ্বাৰা কৰা হয়। লেটেণ্ট টিবি চালৰ পৰীক্ষা (TST) আৰু/অথবা ৰক্ত পৰীক্ষাৰ দ্বাৰা নিৰ্ধাৰণ কৰিব পাৰি। 

এই ৰোগৰ চিকিৎসা অতি জটিল। এই ৰোগত ৰোগীয়ে বহু দীঘলীয়া সময়ৰ বাবে প্ৰতিজৈৱিক ঔষধ সেৱন কৰিবলগীয়া হয়। প্ৰয়োজন অনুসৰি ৰোগীক ঘৰ, কৰ্মক্ষেত্ৰ আৰু সমাজৰ সংস্পৰ্শৰ পৰাও আঁতৰাই ৰখা হয়। বহু ঔষধ-প্ৰতিৰোধী যক্ষ্মা সংক্ৰমণৰ বাবে প্ৰতিজৈৱিক প্ৰতিৰোধ এটা ডাঙৰ সমস্যা। সোনকালে ৰোগৰ চিনাক্তকৰণ, ৰোগৰ চিকিৎসা আৰু প্ৰতিষেধক ছিটাৰ জৰিয়তে এই ৰোগ প্ৰতিৰোধ কৰিব পাৰি। 

পৃথিৱীৰ প্ৰায় এক-তৃতীয়াংশ লোক M. Tuberculosisত আক্ৰান্ত বুলি অনুমান কৰা হৈছে আৰু বছৰি প্ৰায় জনসংখ্যাৰ ১% লোক নতুনকৈ সংক্ৰমিত হৈ আছে। ২০০৭ চনত প্ৰায় ১৩.৭ নিযুত লোক যক্ষ্মাত আক্ৰান্ত হৈছিল, আনহাতে ২০১৩ চনত আৰু নতুন ৯ নিযুত ৰোগীৰ তথ্য পোৰহলৈ আহিছিল। ২০১৩ চনত প্ৰায় ১.৩ নিযুতৰ পৰা ১.৫ নিযুত লোকৰ মৃত্যু হৈছিল, ইয়াৰে অধিক সংখ্যক ৰোগী উন্নয়নশীল দেশৰ আছিল। ২০০৬ চনৰ পৰা মুঠ যক্ষ্মাৰোগৰ ঘটনা কম হৈছে আৰু নতুন ঘটনা ২০০২ চনৰ পৰা হ্ৰাস পাইছে। পৃথিৱীৰ ভিন্ন প্ৰান্তত এই ৰোগৰ হাৰো ভিন্ন; এছিয়া আৰু আফ্ৰিকাৰ মুঠ জনসংখ্যাৰ প্ৰায় ৮০% লোক এই ৰোগত আক্ৰান্ত, আনহাতে সংযুক্ত ৰাষ্ট্ৰত এই হাৰ মাত্ৰ ৫-১০%। দুৰ্বল প্ৰতিৰক্ষা তন্ত্ৰ, HIV সংক্ৰমণৰ উচ্চ হাৰ আৰু এইডছৰ বৃদ্ধিৰ ফলস্বৰূপে উন্নয়নশীল দেশসমূহত যক্ষ্মাৰ প্ৰাদুৰ্ভাৱ অত্যধিক হোৱা পৰিলক্ষিত হৈছে। 

## তথ্য সংগ্ৰহ

 
শ্ৰেণী:সংক্ৰামক ৰোগ
শ্ৰেণী:বেক্টেৰিয়াজনিত ৰোগ
পুৰী

**পুৰী**() হৈছে ভাৰতৰ উৰিষ্যাৰ এখন লেখতলবলগীয়া চহৰ । ই পুৰী জিলাৰ সদৰ ঠাই । বংগোপসাগৰৰ পাৰৰ এই ঠাইডোখৰ উৰিষ্যাৰ ৰাজধানী ভুৱনেশ্বৰৰ পৰা ৬০ কিঃ মিঃ দক্ষিণে অৱস্থিত । ১১শ শতিকাত নিৰ্মিত 'জগন্নাথ মন্দিৰৰ' পৰা ইয়াক জগন্নাথ পুৰী বুলিও জনা যায় । হিন্দু সকলৰ পুণ্য তীৰ্থৰ চাৰি ধামৰ অন্যতম হৈছে পুৰী; বাকী তিনি ধাম হৈছে দ্বাৰকা , বদ্ৰীনাথ আৰু ৰামেশ্বৰম । হিন্দু আধ্যাত্মিক শিক্ষা মতে পুৰী দৰ্শন অবিহনে কোনো তীৰ্থ ভ্ৰমণ সম্পূৰ্ণ বুলিব নোৱাৰি ।
## ৰেল সংযোগ
### অসমৰ পৰা পুৰীলৈ পোনপতীয়া ৰেলসেৱা
* **গুৱাহাটী-পুৰী এক্সপ্ৰেছ/ পুৰী-গুৱাহাটী এক্সপ্ৰেছ** - এইখন সপ্তাহিক ট্ৰেইন (ট্ৰেইন নং ১৫৬৪০) গুৱাহাটীৰ *পল্টন বজাৰ ষ্টেচন*ৰ পৰা প্ৰত্যেক দেওবাৰে ৬.৩৫ত ৰাওনা হৈ মঙলবাৰে পুৱা পুৰীত গৈ উপস্থিত হয় । মঙলবাৰে দুপৰীয়া ২ বজাত উক্ত ট্ৰেইন খনে (ট্ৰেইন নং ১৫৬৩৯) নিজৰ উভতনি যাত্ৰা আৰম্ভ কৰি বৃহস্পতিবাৰে নিশা ১০.২০ত আহি গুৱাহাটীত উপস্থিত হয় । উক্ত ট্ৰেইন খন ৰঙিয়া, কোচবেহাৰ, দুৰ্গাপুৰ, আছানছল, বালাচ'ৰ হৈ পুৰীলৈ যায় ।
* **কামাখ্যা-পুৰী এক্সপ্ৰেছ/ পুৰী-কামাখ্যা এক্সপ্ৰেছ** - এইখন সপ্তাহিক ট্ৰেইন (ট্ৰেইন নং ১৫৬৪৪) গুৱাহাটীৰ *মালিগাঁওস্থিত কামাখ্যা ষ্টেচন*ৰ পৰা প্ৰত্যেক বৃহস্পতিবাৰে নিশা ১১.৪৫ত ৰাওনা হৈ শনিবাৰে পুৱা ৭.৪০ত পুৰীত গৈ উপস্থিত হয় । শনিবাৰে নিশা ১০.১৫ বজাত উক্ত ট্ৰেইন খনে (ট্ৰেইন নং ১৫৬৪৩) নিজৰ উভতনি যাত্ৰা আৰম্ভ কৰি সোমবাৰে সন্ধ্যা ৬.১০ত আহি কামাখ্যাত উপস্থিত হয় । উক্ত ট্ৰেইন খন গোৱালপাৰা, শিলিগুৰি, হাওড়া, খড়গপুৰ হৈ পুৰীলৈ যায় ।
## লগতে চাওক
* শ্ৰীমন্ত শংকৰদেৱ
* মধুপুৰ সত্ৰ
## তথ্য সংগ্ৰহ

শ্ৰেণী:ভাৰতৰ পৰ্যটনস্থলী
শ্ৰেণী:ভাৰতৰ ধৰ্মীয় স্থান
শ্ৰেণী:ভাৰতৰ নগৰ মহানগৰ
দৈনিক অসম

**দৈনিক অসম** () হৈছে অসমৰ এখন পুৰণি অসমীয়া বাতৰি কাকত। কাকতখন প্ৰথম প্ৰকাশ হয় ১৯৬৫ চনৰ ৪ আগষ্টত। স্বৰ্গীয় ৰাধাগোবিন্দ বৰুৱাৰ একান্ত প্ৰচেষ্টাৰ ফলত এই বাতৰি কাকতৰ জন্ম হয়। গুৱাহাটী আৰু ডিব্ৰুগড়ৰ পৰা কাকতখন প্ৰকাশিত হয়। 

দ্যা আছাম ট্ৰিবিউন পাব্লিচাৰ্ছ হৈছে কাকতখনৰ প্ৰকাশক। কাকতখনৰ ইণ্টাৰনেট সংস্কৰণো উপলব্ধ। এই কাকতখনত ১৪খন পৃষ্ঠা সন্নিবিষ্ট থাকে, য’ত প্ৰত্যেক পৃষ্ঠা অনুসৰি বাতৰিৰ বিভিন্ন প্ৰকাৰবোৰ শ্ৰেণীকৰণ কৰা হয়।

## লগতে চাওক
*অসমৰ বাতৰি কাকত আৰু আলোচনীসমূহ
*দৈনিক জনমভূমি
*আমাৰ অসম
*অসমীয়া খবৰ
*অসমীয়া প্ৰতিদিন

## তথ্য সংগ্ৰহ

## বাহ্যিক সংযোগ
* ইণ্টাৰনেট সংস্কৰণ

শ্ৰেণী:অসমৰ সংবাদ পত্ৰ
শৰ্মিষ্ঠা মুখাৰ্জী

**শৰ্মিষ্ঠা মুখাৰ্জী** এগৰাকী ভাৰতীয় কথক নৃত্যশিল্পী, কৰিঅ’গ্ৰাফাৰ আৰু ভাৰতীয় জাতীয় কংগ্ৰেছৰ ৰাজনীতিবিদ৷

## বাল্যকাল আৰু শিক্ষা
পশ্চিমবংগত জন্ম হোৱা মুখাৰ্জীয়ে বাল্যকাল দিল্লীত অতিবাহিত কৰে৷ তেওঁৰ পিতৃ হৈছে ভাৰতবৰ্ষৰ ত্ৰয়োদশ ৰাষ্ট্ৰপতি প্ৰণব মুখাৰ্জী৷ 

## নৃত্যৰ কেৰিয়াৰ

মুখাৰ্জীয়ে বাৰ বছৰ বয়সত কথক নৃত্যৰ শিক্ষা আৰম্ভ কৰে৷ তেওঁৰ শিক্ষকসকলৰ ভিতৰত পণ্ডিত দুৰ্গালাল, বিদুষী উমা শৰ্মা আৰু ৰাজেন্দ্ৰ গংগানী (Rajendra Gangani) আদি উল্লেখযোগ্য৷  হিন্দু কাকতে তেওঁৰ নৃত্য পৰিৱেশনৰ ভুয়সী প্ৰশংসা কৰিছে৷ 

## ৰাজনৈতিক কেৰিয়াৰ
শৰ্মিষ্ঠা মুখাৰ্জীয়ে ২০১৪ চনৰ জুলাই মাহত ভাৰতীয় জাতীয় কংগ্ৰেছত যোগদান কৰে৷ তেতিয়াৰ পৰা তেওঁ এই দলৰ বুনিয়াদী ক্ষেত্ৰৰ পদক্ষেপসমূহকে ধৰি দলীয় ৰেলীতো সক্ৰিয়ভাৱে অংশ লৈ আহিছে৷ তেওঁ দিল্লীৰ গ্ৰেটাৰ কৈলাশ সমষ্টিৰ পৰা ২০১৫ চনৰ ফেব্ৰুৱাৰীত নিৰ্বাচনত প্ৰতিদন্দ্বিতা কৰে, কিন্তু পৰাজিত হয়৷

## তথ্যসূত্ৰ

## বাহ্যিক সংযোগ
*Personal website 

শ্ৰেণী:ভাৰতৰ ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:ভাৰতীয় নৃত্যশিল্পী
অনুজ ধৰ

**অনুজ ধৰ** এগৰাকী ভাৰতীয় লেখক তথা প্ৰাক্তন সাংবাদিক। ধৰে সুভাষ চন্দ্ৰ বসুৰ মৃত্যুৰহস্য সম্পৰ্কে ভালেসংখ্যক গ্ৰন্থ ৰচনা কৰিছে। চৰকাৰী ভাষ্য অনুসৰি ১৯৪৫ চনৰ ১৮ আগষ্টত সুভাষ চন্দ্ৰ বসুৱে যাত্ৰা কৰা জাপানীজ বিমানখন টাইৱানত দুৰ্ঘটনাত পতিত হয়। ইয়াৰ বিপৰীতে ধৰৰ গ্ৰন্থসমূহৰ যুক্তি অনুসৰি সেইদিনা কোনো বিমান দুৰ্ঘটনাত পতিত হোৱা নাছিল আৰু নেতাজী ১৯৮০ ৰ সময়লৈ ফাজিয়াবাদত ’গুমনামী বাবা ভগৱানজী’ নামৰ এক সন্ন্যাসীৰূপেৰে জীৱিত আছিল। ইয়াৰোপৰি ধৰ নতুন দিল্লীত অৱস্থিত বেচৰকাৰী সংস্থা ”মিছন নেতাজী”ৰ প্ৰতিষ্ঠাপক সদস্য।

## ধৰৰ অনুসন্ধান
ধৰৰ "মিছন নেতাজী"ৰ অনুসন্ধান অনুসৰি নেতাজীয়ে উত্তৰ প্ৰদেশত ১৯৮৫ চনলৈকে বসবাস কৰি আছিল।

তেওঁলোকৰ তথ্য অনুসৰি ১৯৮৫ চনৰ ১৮ ছেপ্টেম্বৰত তেওঁৰ প্ৰকৃত মৃত্যুৰ দিনা উপস্থিত থকা ১৩ গৰাকী ব্যক্তিয়ে দুখ প্ৰকাশ কৰি কৈছিল, ’....ইয়াত ১৩ লাখ লোক থাকিব লাগিছিল! ("…there should have been 13 lakh people here!" )

২০০৫ চনত টাইৱান চৰকাৰে ধৰলৈ প্ৰেৰণ কৰা এক ইমেইলত প্ৰকাশ কৰে যে ১৯৪৫ চনৰ ১৪ আগষ্টৰ পৰা ২৫ অক্টোবৰলৈ কোনো বিমান টাইৱানৰ মাটিত দুৰ্ঘটনাত পতিত হোৱাৰ কোনো তথ্য চৰকাৰৰ হাতত নাই।

## প্ৰচলিত ধাৰণা
প্ৰচলিত ধাৰণামতে, বিমান দুৰ্ঘটনাতে বসুৰ মৃত্যু হৈছিল আৰু অন্যান্য বিকল্প ধাৰণাসমূহ উদেশ্যপ্ৰাণোদিত। অৱশ্যে ’মিছন নেতাজী’য়ে দাবী কৰে যে অনুজ ধৰৰ গৱেষণাই প্ৰমাণ কৰে যে বসুয়ে প্ৰকৃততে ছ’ভিয়েট ইউনিয়নলৈ পলায়ন কৰিবলৈ সক্ষম হৈছিল। আইনজ্ঞ মুখাৰ্জী কমিছনে এইসম্পৰ্কে কৰা অনুসন্ধানতে প্ৰকাশ পায় যে বসুৰ টাইৱানত মৃত্যু হোৱা নাছিল। কিন্তু ভাৰত চৰকাৰে এই তথ্যসমূহ গ্ৰহণ কৰিবলৈ অস্বীকাৰ কৰে।

’No Secrets’ নামৰ গ্ৰন্থত ধৰে দাবী কৰিছে যে বসুৰ ভাতৃ শৰৎ চন্দ্ৰ বসুৱে ’The Nation’ নামৰ কাকতত লিখা এক প্ৰবন্ধ অনুসৰি ১৯৪৯ চনৰ অক্টোবৰত বসু চীনত থকা বুলি জনা যায়।

ধৰৰ ২০০৮ চনত প্ৰকাশ পোৱা ’*CIA's Eye on South Asia’* নামৰ গ্ৰন্থখনত ’Central Intelligence Agency’ ভাৰত আৰু চুবুৰীয়া ৰাষ্ট্ৰসমূহৰ বিষয়ে মুকলি কৰা তথ্যসমূহ লিপিবদ্ধ কৰিছে।

## গ্ৰন্থসমূহ
* *Back from Dead: Inside the Subhas Bose Mystery* (2005), Manas Publications, ISBN 81-7049-237-8
* *CIA's Eye on South Asia* (2008), Manas Publications, ISBN 978-81-7049-346-4
* *India's Biggest Cover-up* (2012), Vitasta Publishing, ISBN 978-93-80828-69-5
* *No Secrets* (2013), Vitasta Publishing, ISBN 978-93-82711-05-6

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতীয় সাংবাদিক
শ্ৰেণী:ভাৰতীয় সাহিত্যিক
যৌন সংক্ৰামক ৰোগ

**যৌন সংক্ৰামক ৰোগ**  হৈছে যৌনতাৰ দ্বাৰা সংক্ৰমন হোৱা একশ্ৰেণীৰ সংক্ৰামক ৰোগ। এনে বেচিভাগ ৰোগৰে কোনো প্ৰাৰম্ভিক লক্ষণ দেখা নাযায়। ইয়াৰ ফলত এই ৰোগবোৰ এজনৰ পৰা আন এজনলৈ বিয়পাৰ সম্ভাৱনা বাঢ়ি যায়।
গৰ্ভাৱস্থাত বা তাৰ আগত হোৱা সংক্ৰমণৰ ফলত শিশুৰ জন্মত সমস্যাৰ সৃষ্টি হয়। কিছু ক্ষেত্ৰত গৰ্ভধাৰণ ক্ষমতাতো সমস্যাৰ সৃষ্টি কৰে। প্ৰায় ৩০ প্ৰকাৰতকৈও অধিক বেক্টেৰিয়া, ভাইৰাছ আৰু পৰজীৱীৰ পৰা এনে সংক্ৰমণ হয়। ক্লামিডিয়া, গনৰিয়া, আৰু চিফিলিছ আদি বেক্টেৰিয়াজনিত সংক্ৰমণ। ভাইৰাছজনিত ৰোগ হৈছে যৌনাংগৰ হাৰপিছ, HIV/AIDS, আদি। ট্ৰাইক'ম'নিয়াছিছ হৈছে পৰজীৱীৰ পৰা হোৱা এনে ৰোগ। সাধাৰণতে যৌন-ক্ৰিয়াৰ ফলত এনে ৰোগৰ বিস্তাৰ হয় যদিও, কিছু ৰোগ তেজ আৰু কলাৰ জৰিয়তে, দুগ্ধ পাণ, বা জন্মৰ দৰে অযৌন প্ৰকাৰেও বিয়পিব পাৰে। এই ৰোগবোৰৰ নিৰ্ধাৰণ পদ্ধতি উন্নত দেশবোৰত সুলভ যদিও উন্নয়নশীল দেশসমূহত সহজলভ্য নহয়। 
যৌন সঞ্চাৰিত ৰোগৰ পৰা হাত হৰাৰ একমাত্ৰ সুৰক্ষিত উপায়টো হৈছে যৌন-ক্ৰিয়াৰ পৰা বিৰত থকা। হেপাটাইটিছ বি আৰু কিছুমান HPV ৰোগৰ বাবে প্ৰতিষেধক ছিটা ব্যৱহাৰ কৰিও প্ৰতিৰোধ কৰিব পাৰি। সঞ্চাৰণ ৰোধ কৰিবৰ বাবে সুৰক্ষিত যৌন ক্ৰিয়া; কনডমৰ ব্যৱহাৰ, সীমিত যৌন সংগী, আৰু কেৱল এজন সংগীৰ সৈতেহে যৌন ক্ৰিয়া কৰা আদিৰ দ্বাৰাও সংক্ৰমণ হ্ৰাস কৰিব পাৰি। অধিকাংশ STIৰ চিকিৎসা কৰিব পাৰি আৰু আৰোগ্য লাভ কৰিব পাৰি।
সমীক্ষামতে ২০০৮ চনত প্ৰায় ৫০০ নিযুততকৈও অধিক লোক হয়তো চিফিলিছ, গনৰিয়া, ক্লামিডিয়া অথবা ট্ৰাইক'ম'নিয়াছিছত আক্ৰান্ত বুলি অনুমান কৰা হৈছিল। কমেও অতিৰিক্ৰ ৫৩০ নিযুত লোক যৌনাংগৰ হাৰপিছ আৰু ২৯০ নিযুত মহিলা হিউমেন পাপিল্ল'মাভাইৰাছত আক্ৰান্ত বুলি অনুমান কৰা হয়।

## তথ্য সংগ্ৰহ

শ্ৰেণী:ৰোগ
শ্ৰেণী:মানৱ যৌনতা
অভিজিত মুখাৰ্জী

**অভিজিত মুখাৰ্জী** এগৰাকী ভাৰতীয় ৰাজনীতিবিদ আৰু তেওঁ পশ্চিমবংগৰ  জাংগীপুৰ লোকসভাৰ সমষ্টিৰ পৰা নিৰ্বাচিত হোৱা এগৰাকী সাংসদ৷ তেওঁ ভাৰতীয় জাতীয় কংগ্ৰেছৰ সদস্য৷

## বাল্যকাল
অভিজিত মুখাৰ্জীৰ জন্ম হয় ১৯৬০ চনৰ ২ জানুৱাৰীত পশ্চিমবংগৰ এটা বঙালী পৰিয়ালত৷ তেওঁৰ পিতৃ হৈছে প্ৰাক্তন ৰাষ্ট্ৰপতি প্ৰণব মুখাৰ্জী আৰু মাতৃ শুভ্ৰা মুখাৰ্জী৷ মুখাৰ্জীয়ে ১৯৮৪ চনত যাদবপুৰ বিশ্ববিদ্যালয়ৰ পৰা মেকানিকেল ইঞ্জিনিয়াৰিঙত স্নাতক ডিগ্ৰী লাভ কৰে৷

## পেছাদাৰী কেৰিয়াৰ
মুখাৰ্জীয়ে কেইবাটাও কোম্পানীত কৰপ’ৰেট বিষয়া (corporate executive)ৰূপে কাৰ্য্যনিৰ্বাহ কৰে৷ ইয়াৰ ভিতৰত ভাৰত হেভি ইলেক্ট্ৰিকেলছ লিমিটেড (Bharat Heavy Electricals Limited),মাৰুটি উদ্যোগ লিমিটেড (Maruti Udyog Limited) আৰু ষ্টিল অথ’ৰিটি অব ইণ্ডিয়া লিমিটেড (Steel Authority of India Limited)৷ 

## ৰাজনৈতিক কেৰিয়াৰ
মুখাৰ্জীয়ে ভাৰতীয় জাতীয় কংগ্ৰেছৰ যোগেদি ৰাজনৈতিক কেৰিয়াৰ আৰম্ভ কৰে৷ ২০১১ চনৰ নিৰ্বাচনত জয়ী হৈ নালহাটী লোকসভা সমষ্টিৰ আসন লাভ কৰে৷

## "Painted–dented" বিতৰ্ক
২০১২ চনৰ ডিচেম্বৰ মাহত দিল্লীৰ নিৰ্ভয়া ধৰ্ষণ কাণ্ডৰ পৰৱৰ্ত্তীকালত ইয়াৰ বিৰুদ্ধে তীব্ৰ প্ৰতিবাদ সাব্যস্ত কৰা মহিলাসকলক "highly dented and painted" বুলি আখ্যা দি মুখাৰ্জীয়ে সমাজৰ গৰিহণা ভোগ কৰিব লগাত পৰে৷  এটা সাক্ষাৎকাৰত তেওঁ লগতে উল্লেখ কৰে যে এই মহিলাসকল ডিস্ক’লৈ যায় আৰু তেওঁলোক বাস্তৱ জীৱনৰ সৈতে কোনো সম্পৰ্ক নাই৷ এই মন্তব্যসমূহে সমাজত তীব্ৰ প্ৰতিক্ৰিয়াৰ সৃষ্টি কৰে৷  তেওঁৰ ভগ্নী শৰ্মিষ্ঠা মুখাৰ্জীয়েও এইসম্পৰ্কত আশ্চৰ্য্য প্ৰকাশ কৰে৷  অভিজিত মুখাৰ্জীয়ে পিছত তেওঁৰ মন্তব্যৰ বাবে সমজুৱাকৈ ক্ষমা বিচাৰে৷

## তথ্যসূত্ৰ

## বাহ্যিক সংযোগ
*Mukherjee's website

শ্ৰেণী:ভাৰতৰ ব্যক্তি
শ্ৰেণী:ভাৰতীয় ৰাজনীতিবিদ
আৰ্যভট্ট (কৃত্ৰিম উপগ্ৰহ)

**আৰ্যভট্ট** (হিন্দী: आर्यभट) ভাৰতৰ প্ৰথম কৃত্ৰিম উপগ্ৰহ। ভাৰতৰ বিখ্যাত জ্যোতিৰ্বিদ আৰ্যভট্টৰ নামেৰে এই উপগ্ৰহটোৰ নামকৰণ কৰা হৈছিল।

## উৎক্ষেপণ
১৯৭৫ চনৰ ১৯ এপ্ৰিলত কাপুষ্টিন য়াৰৰ পৰা কছমছ-৩ এম উৎক্ষেপণ যানখনৰ সহায়ত ভাৰতে আৰ্যভট্ট উপগ্ৰহ উৎক্ষেপণ কৰিছিল। আৰ্যভট্ট উপগ্ৰহ ভাৰতীয় মহাকাশ গৱেষণা সংস্থাৰ দ্বাৰা নিৰ্মাণ কৰা হৈছিল।

## তথ্য সূত্ৰ

শ্ৰেণী:কৃত্ৰিম উপগ্ৰহ
শ্ৰেণী:ভাৰতীয় মহাকাশ গৱেষণা সংস্থা
মেচ'পটেমিয়া

**মেচ’পটেমিয়া** ; ,  "নদীৰ মাজৰ ঠাই"; ; ) হৈছে টাইগ্ৰীচ আৰু ইউফ্ৰেটিচ নদীক কেন্দ্ৰ কৰি গঢ় লৈ উঠা এক প্ৰাচীন সভ্যতা। বৰ্তমানৰ ইৰাক, কুৱেইট, উত্তৰ-পূব ছিৰিয়া, দক্ষিণ-পূব তুৰ্কী আৰু দক্ষিণ-পশ্চিম ইৰাণ জুৰি এই সভ্যতা বিস্তৃত আছিল।
মেচ’পটেমিয়াই পশ্চিমীয়া বিশ্বলৈ মানৱ সভ্যতা কঢ়িয়াই নিয়া বুলি বিশ্বাস কৰা হয়। ব্ৰঞ্জ যুগৰ মেচ’পটেমিয়া অৰ্থাৎ বৰ্তমানৰ ইৰাকত সুমেৰ, এক্কাডিয়ান, বেবিলনীয়ান আৰু এচিৰিয়ান সাম্ৰাজ্য অন্তৰ্ভুক্ত আছিল। লৌহ যুগৰ মেচ’পটেমিয়াত নতুন বেবিলনীয়ান আৰু নতুন এচিৰিয়ান সাম্ৰাজ্য অন্তৰ্ভুক্ত আছিল। লিখিত বুৰঞ্জীৰ আৰম্ভণিৰ কালৰে পৰা (৩১০০ খ্ৰী:পূ:) একিমেনিডসকলে বেবিলন অধিকাৰ কৰালৈকে (৫৩৯ খ্ৰী:পূ:) সুমেৰ আৰু এক্কাডিয়ানসকলেও মেচ’পটেমিয়াত আধিপত্য স্থাপন কৰিছিল। খ্ৰী:পূ: ৩৩২ –ত আলেকজেণ্ডাৰে একিমেনিড সাম্ৰাজ্য জয় কৰে।

১৫০ খ্ৰী:পূ:ৰ ওচৰে-পাজৰে মেচ’পটেমিয়া পাৰ্থিয়ান সাম্ৰাজ্যৰ অধীনত আছিল। ইয়াৰে কিছু অংশ ৰোমানসকলে অধিকাৰ কৰি আছিল। ২২৬ চনত মেচ’পটেমিয়া পাৰ্চীসকলৰ দখললৈ আহে আৰু ৭ম শতিকাত মুচলমানসকলৰ আগ্ৰাসনৰ সময়লৈকে ঠাইখণ্ডত পাৰ্চীসকলে ৰাজত্ব কৰে।

## তথ্য সংগ্ৰহ

শ্ৰেণী:প্ৰাচীন বিশ্ব
গ্ৰহাণু

**গ্ৰহাণু** হৈছে সূৰ্যৰ চাৰিওফালে প্ৰদক্ষিণ কৰা অসংখ্য শিল বা বৰফেৰে গঠিত ক্ষুদ্ৰ ক্ষুদ্ৰ গ্ৰহৰ সমষ্টি। সাধাৰণতে গ্ৰহাণুবোৰৰ অৱস্থান মঙল আৰু বৃহস্পতিৰ মাজত। এতিয়ালৈকে দুহেজাৰৰো অধিক গ্ৰহাণুৰ সন্ধান পোৱা গৈছে। ইয়াৰ আটাইতকৈ ডাঙৰটোৰ নাম ছিৰিছ, ইয়াৰ ব্যাস 780 কিলোমিটাৰ। আন কেইটামান গ্ৰহানু হ'ল: আটেনছ, এপ'লোছ,এম'ৰ্ছ, ফ্ল'ৰা, থেমিছ আদি। 

[thumb|250px|right|[253 Mathilde, এটি সি-টাইপ গ্ৰহাণু]]
## পৃথিৱীৰ সৈতে সংঘৰ্ষ

বিজ্ঞানীসকলে ধাৰণা কৰা মতে প্ৰায় পয়ষষ্ঠি নিযুত বছৰ আগতে মেক্সিকোৰ উপকূলীয় অঞ্চলত আনুমানিক ১৪.৫ কিঃমিঃ ব্যাসাৰ্ধৰ এটি গ্ৰহাণুৱে প্ৰচণ্ড বেগেৰে খুন্দা মাৰিছিল। ফলত বিশাল পৰিমাণৰ ধোঁৱা-ছাইয়ে আকাশ ছানি ধৰাৰ ফলত তাপমাত্ৰা বহু তললৈ নামি গৈছিল আৰু তাতে থকা ডাইন'ছৰবোৰৰ মৃত্যু ঘটিছিল। ১৯০৮ গ্ৰহাণুৰ সৈতে হোৱা সংঘৰ্ষত ৰাছিয়াৰ ছাইবেৰিয়া অঞ্চলৰ প্ৰায় ২১৫০ বৰ্গকিঃমিঃ অঞ্চলৰ গছ-বন জ্বলি ছাৰখাৰ হৈ গৈছিল। ২০১৩চনৰ ১৫ ফেব্ৰুৱাৰীৰ ৰাতিপুৱা ৰাছিয়া চেলীয়া বিনস্ক চহৰত ২০ মিটাৰ পতিত হোৱাৰ ফলস্বৰূপে ১৬০০ মানুহ আহত হোৱাৰ লগতে ৭৩০০টা অট্টালিকাৰ বিস্তৰ ক্ষতি হৈছিল। গ্ৰহাণুটোৰ শক্তিৰ পৰিমাণ হিৰোশ্বিমাত পেলোৱা পাৰমাণৱিক বোমাতকৈ ৩৩ গুণ অধিক আছিল বুলি ঠাৱৰ কৰা হৈছে।

## তথ্য সংগ্ৰহ

শ্ৰেণী:জ্যোতিৰ্বিজ্ঞান
নিউম'নিয়া

**নিউম'নিয়া**  হৈছে একপ্ৰকাৰৰ অস্বাস্থ্যকৰ শাৰীৰিক অৱস্থা। প্ৰাথমিকভাৱে হাঁওফাঁওৰ আনুবীক্ষণিক বায়ুকোষবোৰৰ ক্ষতিসাধনৰ ফলত নিউম'নিয়া হয়। ভাইৰাছ বা বেক্টেৰিয়া আৰু অন্য কিছুমান বীজাণুৰ সংক্ৰমণ, কিছুমান দৰৱ, আৰু অন্য কিছুমান ৰোগৰ ফলত উদ্ভৱহোৱা পৰিস্থিতিৰ বাবে নিউম'নিয়া দেখা দিয়ে।
নিউম'নিয়াৰ সাধাৰণ লক্ষণবোৰ হৈছে, কাহ, বুকু বিষ, জ্বৰ আৰু শ্বাস-প্ৰশ্বাসৰ কঠিনতা।
ৰঞ্জন ৰশ্মি আৰু খেকাৰ পৰীক্ষাৰ দ্বাৰা ৰোগ নিৰ্ণয় কৰা হয়। কিছুমান নিউম'নিয়াৰ বাবে প্ৰতিষেধক ছিটাও উপলব্ধ। ৰোগৰ কাৰকৰ ওপৰত নিৰ্ভৰ কৰি চিকিৎসা পদ্ধতিও ভিন্ন হয়। বেক্টেৰিয়াজনিত নিউম'নিয়াৰ বাবে বেক্টেৰিয়া প্ৰতিৰোধী ঔষধ ব্যৱহাৰ কৰা হয়। 
সমগ্ৰ বিশ্বত প্ৰতি বছৰে প্ৰায় ৪৫০ নিযুত লোক (জনসংখ্যাৰ ৭%) নিউম'নিয়াত আক্ৰান্ত হয় আৰু প্ৰায় ৪ নিযুত লোকৰ মৃত্যু হয়। 

## তথ্য সংগ্ৰহ

## বাহ্যিক সংযোগ

শ্ৰেণী:সংক্ৰামক ৰোগ